Tulospalvelun ohjeet - Suomen Salibandyliitto\nApua tulospalvelun ongelmatilanteisiin!\nPäivystys on päättynyt kauden 2021-22 osalta. Palvelu jatkuu jälleen kun kausi 2022-23 pyörähtää käyntiin.\nPuhelin: 0400 529 017\nHuomio! Tulospalvelun päivystyksessä ei käsitellä edustusoikeusasioita. Edustusoikeudet tulee hoitaa kuntoon liiton asiakaspalvelun kanssa virka-aikana. Tulospalvelun päivystyksessä ei myöskään käsitellä ottelun päättymisen jälkeisiä tilastokorjauksia. Nämä käsittelee aina, tapauskohtaisesti, sarjavastaava.\nSarjat, joissa sähköinen ottelupöytäkirja\nSarja- ja ottelukokoonpanon lisäämisen ohje\nLaukaisukartan ja maalivahdin torjuntojen merkitsemisen lisäohje\nAloitus- ja laukaisutilastoinnin ohjevideo 1/4\nAloitus- ja laukaisutilastoinnin ohjevideo 2/4\nAloitus- ja laukaisutilastoinnin ohjevideo 3/4\nAloitus- ja laukaisutilastoinnin ohjevideo 4/4\nPelaajalista (ei käytetä täysin sähköisessä tulospalvelussa)\nMyös joukkueen toimihenkilöt merkitään sarja- ja otteluiden kokoonpanoihin! Lisäksi yksittäisiin otteluihin ja turnausmuotoisiin otteluihin on tehty erilaiset ottelukokoonpano työkalut. Yllä oleva kokoonpanojen ohje on päivitetty näiltä osin. Ottelun kokoonpanon voi ilmoittaa Palvelusivustolla 2 vrk ennen ottelua. Kokoonpanojen tallentaminen onnistuu myös yleisimmillä mobiililaitteilla.\nOhjevideo Javan asentamiseen\nTietoliikenne-ongelmien korjaamisen ohje\nJava WebStart konsolin avaamisen ongelma ja sen korjaaminen\nUnable to launch the application -ongelma\nSuojausvaroitusten ohitus Windows Edge selaimessa\nTestaa Java WebStart toimivuus tästä linkistä\nTestaa tilastoinnin Java WebStart tästä linkistä (uusi linkki 08/2021)\nTurnausmuotoiset sarjat, joissa EI sähköistä ottelupöytäkirjaa\nKäytössä silloin kun ottelut tilastoidaan paperiselle ottelupöytäkirjalle tai turnauskortille. Vain otteluiden lopputulokset lähetetään liittoon Palvelusivuston kautta. Tuloslähetys on aktiivisena vastuujoukkueelle vain pelipäivänä!\nP10/T10 ja sitä nuoremmissa junioreissa ei käytetä sähköistä ottelupöytäkirjaa. Näissä (pienimpien lasten) sarjoissa on käytössä turnauskortti.


Kissojen turvallinen ulkoilu – Kainuun Kissanystävät ry\nVuonna 2017 yhdistyksemme teemana on kissojen turvallinen ulkoilu, jonka vuoksi myös tämä tietopaketti on koottu.\nYhdistys ei luovuta kissoja täysin valvomatta ulkoileviksi ja ns. navetta- tai tallikissoiksi. Taajamassa ulkoilun on tapahduttava kytkettynä tai ulkoilutarhassa. Maaseudulla ulkoilu on turvallista yhdessä omistajan kanssa, jolloin omistajan on pyrittävä parhaansa mukaan huolehtimaan kissan turvallisuudesta sekä siitä, ettei kissa aiheuta ympäristölleen vahinkoa tai häiriötä.\nLemmikkieläinten suojelua koskevan eurooppalaisen yleissopimuksen mukaan henkilö, joka pitää lemmikkieläintä tai joka on suostunut siitä huolehtimaan, on vastuussa sen terveydestä ja hyvinvoinnista. Lemmikkieläintä ei saa jättää heitteille. Heitteillä oleva eläin tarkoittaa joko koditonta lemmikkieläintä tai sellaista lemmikkieläintä, joka on omistajansa tai haltijansa kotipiirin rajojen ulkopuolella, eikä kenenkään muun omistajan tai haltijan hallinnassa tai suorassa valvonnassa.\nJärjestyslain mukaan omistajan on pidettävä huolta siitä, ettei kissa pääse kytkemättömänä kuntopolulle tai juoksuradalle, eikä lainkaan yleiselle uimarannalle, lasten leikkipaikalle, toriaikana torille tai yleiseen käyttöön kunnostetulle ladulle tai urheilukentälle. Metsästyslain mukaan kotieläimeksi otetun kissan heitteillejättö ja hylkääminen on kielletty. Käytännössä näiden pykälien noudattaminen on valvomatta ulkoilevan kissan kohdalla mahdotonta.\nTurvallista ulkoilua valjaissa\nTurvallista ulkoilua taajamassa\nMonet kissat oppivat nauttimaan valjasulkoilusta omistajansa kanssa. Hyvät valjaat ovat napakat ja ne saa säädettyä kissalle sopiviksi. Valjaat ovat pehmeät ja miellyttävät päällä. Sopivien valjaiden löytämiseksi voi kissan kanssa lähteä eläinkauppaan, johon kissa matkustaa kuljetusboksissa. Eläinkaupassa asiantuntevat myyjät auttavat löytämään sopivat ja turvalliset valjaat. Taluttimeksi sopii fleksi tai kiinteä hihna.\nValjaisiin totuttelu on syytä aloittaa sisätiloissa. Pidä valjaita hetki kerrallaan kissalla, samalla leikkien kissan kanssa tai tarjoten sille herkkuja. Leikkiminen vähentää uuden asian jännittämistä. Kun kissa hyväksyy valjaat, voi valjaisiin kiinnittää taluttimen ja totuttaa kissaa siihen. Ennen ulos siirymistä on hyvä opettaa kissalle myös luoksetulo kutsuttaessa. Kun kissa on tottunut valjaisiin ja taluttimeen sisätiloissa ja tulee kutsuttaessa luo, on aika siirtyä ulos.\nYleensä kissat liikkuvat ulkona hitaasti ja nautiskellen: jokainen puska ja risun pätkä tutkitaan tarkoin ja tutkimisen lomassa kellitään nurmikolla tai otetaan hiekkakylpy aurinkoisella hietikolla. Ulkoilu tapahtuu aina kissan ehdoilla. Anna kissan liikkua vapaasti hihnassa, älä vedä tai kisko. Jos kissa yrittää mennä jonnekin minne se ei saa mennä, nosta se syliisi ja kanna toisaalle. Myös ulkoilun kestosta kissa saa päättää vapaasti; jos se ei viihdy ulkona, sen tulee päästä takaisin kotiin.\nUlkona liikkuva kissa tulee madottaa vähintään kolmen kuukauden välein ja rokotukset tulee pitää ajan tasalla.\nKaikki kissat eivät pidä valjasulkoilusta, joten väkisin kissaa on turha yrittää opettaa nauttimaan siitä. Kissa on kuitenkin vaistoineen ja vietteineen saalistaja. Kissan aktivointi ja virikkeistäminen sisällä ehkäisevät ongelmakäyttäytymistä ja parantavat omistajan ja lemmikin välistä suhdetta. Hyviä ohjeita tähän löytyy SEY:n oppaasta Virikkeistä kissasi viihtymään.\nOmakotitalon tai rivitalon pihalle voi rakentaa kissatarhan. Myös valmiita tarhoja on myytävänä. Tarhassa kissa pääsee haistelemaan ulkoilmaa turvallisesti, kiipeilemään ja jahtaamaan hyönteisiä. Rakennusohjeita ja ideoita tarhan rakentamiseen löytyy esimerkiksi Kissojen suojelu ry:n sivuilta ja Hausjärven eläinsuojelyhdistyksen sivuilta.\nTarha kannattaa sijoittaa rakennuksen yhteyteen siten, että kissat pääsevät kulkemaan suoraan ikkunan tai oven kautta tarhaan. Kissoille mieleisessä tarhassa on suojaa sateelta, paikka loikoilla auringonpaisteessa, kiipeilypuita ja piilopaikkoja, hiekkalaatikko tai hiekka-alue tarpeiden tekoa varten sekä vain syötäväksi kelpaavia kasveja tai ruohoa.\nMoni kissa nauttii maailman tarkkailusta myös turvallisesti verkotetulta ja lasitetulta parvekkeelta.\nTurvallista ulkoilua maaseudulla, yhdessä omistajan kanssa\nYhdistyksemme kautta kotiutuvien kissojen kohdalla pohdimme tapauskohtaisesti yhdessä sijaiskodin sekä uuden kodin kanssa, voiko kissa ulkoilla kytkemättä. Yhdistyksen kautta kotia etsivillä kissoilla voi olla ikäviä ja traumaattisia kokemuksia löytökissa-ajoiltaan, joiden vuoksi vapaa ulkoilu on riski. Joillakin kissoilla voi olla eläinsuojelullinen tausta (kuten huostaanotto), jonka vuoksi kissan ei ole turvallista ulkoilla kytkemättä.\nKissan ulkoilu kytkemättä voi olla riittävän turvallista haja-asutusalueella, kaukana suurista tai vilkasliikenteisistä teistä, suurpetovapaalla alueella. Ulkona liikkuva kissa tulee madottaa vähintään kolmen kuukauden välein ja rokotukset tulee pitää ajan tasalla. Vapaana ulkoileva kissa tulee leikkuuttaa, oli se sitten naaraskissa tai kolli. Näin vältytään ei-toivotuilta pennuilta, ja kollien vaeltelu- ja tappelunhalu vähenee. Leikkaaminen ei vaikuta kissan luonteeseen tai metsästystaitoihin.\nKytkemättömänä liikkuvalla kissalla on hyvä olla tunnistusmerkintänä mikrosiru ja yhteystiedoin varustettu panta. Sirutuksesta saa lisätietoa eläinlääkäriasemilta ja Kainuun Eläinsuojeluyhdistykseltä. Jos kissa esimerkiksi säikähtää jotain ja karkaa, kissa voidaan jo ensi näkemältä todeta kodin omistavaksi. Tunnistusmerkinnän avulla omistaja voidaan tarvittaessa tavoittaa. Pannan tulee olla osittain joustava tai hätälukolla varustettu, sillä kissa voi takertua pannasta johonkin kiinni ja pahimmassa tapauksessa kuristua siihen.\nKun kissa muuttaa taloon, sen annetaan kotiutua kunnolla ja kiintyä uuteen perheeseensä ennen ulkoiluun totuttelua. Tutustuminen omaan pihapiiriin tehdään yhdessä ihmisen kanssa. Koska useat pedot liikkuvat öisin, kissan kanssa ulkoillaan vain päiväsaikaan ja siten, että isäntäväki on itse samaan aikaan ulkona ja tietoinen kissansa tekemisistä. Omistajan on pyrittävä parhaansa mukaan huolehtimaan kissan turvallisuudesta sekä siitä, ettei kissa aiheuta ympäristölleen vahinkoa tai häiriötä.\nValvomatta ulkoileva kissa on jatkuvassa vaarassa\nTäysin vapaasti ulkona liikkuvien, suomalaisten kissojen elinalueet vaihtelevat parista hehtaarista jopa pariin sataan hehtaariin. On selvää, että näin suurella alueella vapaasti liikkuvan kissan turvallisuutta ei omistaja voi mitenkään taata. Pieni osa elinalueesta on ydinaluetta, missä kissa viettää suurimman osan ajastaan. Suurella elinalueella liikkuva ulkokissa voi vaihtaa ydinaluetta, eikä enää käykään kotipihassaan usein. Kissa voi vaihtaa ydinaluetta jos samalle elinalueelle muuttaa toinen kissa, jonka kohtaamista se välttelee, tai jos sitä ruokitaan esimerkiksi toisesta talosta. Ydinaluetta vaihtaneen kissan omistaja voi tulkita lemmikkinsä kadonneen.\nOmatoimisesti ulkoilevan kissan henkeä ja turvallisuutta uhkaavat liikenne, toiset irtoeläimet, taudit, petoeläimet sekä kissoille pahaa tahtovat ihmiset. Erityisesti maaseudulla kissa saattaa joutua ilveksen, ahman, ketun, huuhkajan tai kanahaukan saaliiksi tai haavoittamaksi. Liikenteen ruhjoma kissa voi virua henkitoreissaan pitkän aikaa.\nUlkona liikkuva kissa on altis saamaan tauteja saaliseläimistä ja muista metsäneläimistä. Keskenään tappelevat irtokissat voivat tartuttaa toisiinsa hengenvaarallisia tauteja. Kissojen immuunikatoa eli FIV:ä ei voi parantaa, vaan se kuihduttaa kissan pikkuhiljaa. FIV tarttuu esimerkiksi veren välityksellä. Pisaratartuntana kissasta toiseen leviävä vakava sairaus on FeLV eli leukoosi. Se aiheuttaa kuumeilua, ripulia, anemiaa, veri- ja luuydinkasvaimia sekä kroonisia yleisinfektioita. Viruksen aiheuttamalle leukoosille ei ole lääkettä, mutta sitä vastaan voidaan suojautua ennaltaehkäisevällä rokotteella.\nVilliintynyt kissa on tehokas saalistaja, joka pyydystää kaiken ruokansa luonnosta. Kansallisen vieraslajistrategian luokituksen mukaan kissa on villiintyneenä haitallinen vieraslaji, joka ei kuulu Suomen luontoon.\nKissatieto.fi: Ulkoilu ja kissa\nKotikissayhdistys: Kannanotot / Ulkoilu\nLappeenrannan eläinsuojeluyhdistys: Kissan ulkoilu\nVieraslajit.fi: Heitteille jätetty kissa on haitallinen vieraslaji


Perhejuttuja | Maailman Kuvalehti\nSuomalaisten käsitys perheestä on viime vuosina monipuolistunut. Nyt tunnistetaan, että perheitä on monenlaisia. Yksi hätkähdyttävä erityispiirre Suomesta kuitenkin löytyy: yli miljoona suomalaista asuu yksin, kirjoittaa Maailman Kuvalehden päätoimittaja Anni Valtonen.\nTeksti: Anni Valtonen Julkaistu: 30.10.2019\nLounaskeskustelumme lähti liikkeelle kollegan hääsuunnitelmista. Kävi ilmi, että tuleva sulhanen tulee lestadiolaistaustasta, ja täten hääjuhlia olisi lähtökohtaisesti järjestettävä kahdet: toisessa virret, toisessa viini. Morsian ei ollut vielä tavannut miehen vanhempia, ja luonnollisesti myöskään tulevat appivanhemmat eivät olleet tavanneet toisiaan.\nKävimme kierrosta pöydässä, ja tämä sama ilmiö toistui – jollakin tavalla. Seurustelevat kollegat pitivät vaikeana ajatusta, että heidän vanhempansa kohtaisivat seurustelukumppanin vanhemmat. Ajatuskin pelotti heitä. Miksi?\nSyy oli kulttuurieroissa. Yhden duunarivanhemmat eivät millään voisi tulla toimeen tyttöystävän suomenruotsalaisen perheen kanssa. Toinen arveli, että pohjoissuomalaiset vanhemmat ahdistuisivat kohdatessaan kumppanin varsinaissuomalaiseen perhekulttuurin.\nToistaiseksi nämä parit olivat siis keskittyneet parisuhteisiinsa, eikä niihin kuulunut ajatus laajemman perheverkoston luomisesta.\nYhteisöllisissä kulttuureissa tämä edellä käyty keskustelu on tietenkin lähtökohtaisesti mahdoton. Perhe on ja pysyy, eikä sitä voi valita. Perheestä itsenäistyminen meikäläisittäin ajateltuna ei tule kysymykseen. Toki meillä kaikilla on perhe, tai ainakin tulemme sellaisesta, jonkinlaisesta.\nYksi erityispiirre Suomesta löytyy: yli miljoona suomalaista asuu yksin.\nTartuimme tässä lehdessä perheeseen. Kysyimme asiantuntijoilta, mitä kaikkea perhe on nyt. Millaisia käsityksiä ihmisillä on perheestä? Keitä ihmiset mieltävät omaan perheeseensä kuuluvaksi?\nKeskityimme teeman käsittelyssä suomalaiseen kontekstiin, koska meidän yksilökeskeisen kulttuurimme reunaehdot ovat niin toisenlaisia kuin ne yhteisöllisen kulttuurin maissa ovat.\nHenkilökuvassamme (s. 16–19) esittelemme Anna Moringin, joka tekee töitä sen eteen, että päättäjät ja viranomaiset muistaisivat suomalaisten perheiden koko kirjon ja kuuntelisivat näiden tarpeita.\n”Tosi paljon me yksinkertaisesti muistutellaan, että hei, kun teette uudistuksia, joissa yhteiskunta tarjoaa jotain tukea perheille, asiaa on mietittävä monenlaisten perheiden kannalta”, Monimuotoiset perheet -verkoston johtavana asiantuntijana työskentelevä Moring sanoo.\nPerhe- ja läheissuhteita tutkinut sosiologi Aino Luotonen sanoo jutussa Ihan tavallinen perhe (s. 20–27), että suomalaisten käsitys perheestä on viime vuosina monipuolistunut.\nSamaa sukupuolta olevien parien liitot ovat jo valtavirtaa, ja avioerojen yleistyttyä sekä yksinhuoltajuudesta että uusperheistä on tullut tavallisia. Vaikka suurin osa vauvoista syntyy parisuhteeseen, vanhemmaksi voi tulla myös adoptoimalla tai itsellisesti hedelmöityshoitojen avulla.\nYksi hätkähdyttävä erityispiirre Suomesta löytyy: yli miljoona suomalaista asuu yksin. Miljoona! Mietin tätä joskus, kun pyöräilen Helsingissä. Kuinka moni vilkkaan pyörätien vastaantulijoista asuu yksin – ja mitä kaikkea tämän ilmiön takana onkaan?\nLuotonen muistuttaa, etteivät yksin elävätkään välttämättä koe itseään perheettömäksi kuin tilastollisesta näkökulmasta. Selitäpä tämä jollekin meksikolaiselle tai tansanialaiselle!


19. | 10. | 2005\nYrityksellä 60 vuotta mittarissa\nMaan auto brändää Peugeot-vaihtoauton\nMaan Auto aikoo nostaa Peugeot-vaihtoautot laatutasolle, joka "ei uutta häpeä". Toimitusjohtaja Reino Ylä-Aution mukaan vaihtoautoille pyritään luomaan oma brändinsä.\nMuun muassa tätä tavoitetta varten Maan Autolla on Leijona Vaihtoautot -ohjelma.\nSOK:n omistama Maan Auto täyttää tänä vuonna 60 vuotta.\nMaan Auto on Peugeotin ainoa edustaja Suomessa ja Baltiassa ja Ylä-Autio sanoo, että tulevaisuus muovautuu päämiehen tekemisten mukaan.\nEnnen toista maailmansotaa Peugeotia edusti Töölön Autotarvike, jonka toimintaa ryhtyi rauhan tultua lokakuussa 1945 jatkamaan Maan Auto.\nMaan Auto siirtyi SOK:n omistukseen vuonna 1974. Tuolloin Maan Auto edusti Peugeotin lisäksi mm. Talbotia, AMC Jeepiä, Porschea ja Daihatsua.\nVuoteen 1987 mennessä muista merkeistä oli luovuttu ja Peugeot sai jälleen täyden huomion.\nOsuusmaksujen arvostus verotuksessa säilynee ennallaan\nHallituksen esitys laiksi varallisuusverolain kumoamiseksi annettiin eduskunnalle perjantaina 7. lokakuuta. Samassa yhteydessä annettiin esitys ns. arvostamislaiksi. Hallituksen esityksessä osuusmaksujen arvostus verotuksessa säilytetään entisellään.\nEsitys mahdollistaa sen, ettei osuuskuntien jäsenten verotus kiristy. Asian valmisteluvaiheessa verotuksen kiristymismahdollisuus oli olemassa. Pellervo-Seura sekä useiden osuuskuntien edustajat ja muut asianomaiset tahot onnistuivat estämään tämän toteutumisen.\nKäytännön neuvoja Uudenmaan ympäristökeskukselta\nVesiosuuskunnasta tuore opas\nUudenmaan ympäristökeskus on julkaissut oppaan Vesiosuuskunnan ABC. Se opastaa käytännön asioissa vesiosuuskuntaa perustavia, suunnittelijoita ja kuntien ja ympäristökeskusten työntekijöitä. Syksyllä 2004 Suomessa oli noin 950 vesiosuuskuntaa.\nVesiosuuskunnan ABC -oppaan on tehnyt työryhmä Matti Heino, Pentti Vanhala, Kirsi Vilonen ja Hanna Yli-Tolppa.\nJulkaisu painottuu vesihuollon erityiskysymyksiin vesiosuuskunnan kannalta ja näin se täydentää Pellervo-Seuran osuuskunta-opasta, jossa on annettu neuvoja ja opastusta osuuskunnan hallinnollisiin asioihin.\nYmpäristökeskus pitää suotavana, että kunta voisi antaa asiantuntija-apua ja neuvoja vesiosuuskuntien perustamisessa, rakentamisessa ja myös hoidossa.\nJulkaisu sisältää myös esimerkkejä rakentamis-, käyttö- ja huoltokustannuksista, mallisäännöistä sekä tehtävistä sopimuksista ja hakemuksista. Julkaisu on luettavissa ympäristökeskuksen kotisivulla, mutta sitä saa painettuna 7 eurolla.\nKilpailuvirasto ilmoitti perjantaina\nSparin osto jatkokäsittelyyn\nKilpailuvirasto ottaa Sparin osakkeiden oston jatkokäsittelyyn.\nSOK tiedotti perjantaina, että sen käsityksen mukaan Kilpailuvirasto tutkii jatkokäsittelyssä yksityiskohtaisesti yritysjärjestelyn kilpailuvaikutukset päivittäistavaroiden vähittäiskaupan valtakunnallisilla, alueellisilla ja paikallisilla markkinoilla sekä päivittäistavaroiden vähittäiskaupan hankintamarkkinoilla.\nSOK ja Axfood AB sopivat tasan kuukausi sitten, että SOK ostaa kaikki Axfoodin omistamat Suomen Sparin osakkeet. Kaupan toteuttamisen ehtona on muun muassa, että Suomen Kilpailuvirasto hyväksyy kaupan ilman ehtoja tai Suomen Kilpailuviraston kaupan toteuttamiselle asettamat ehdot ovat SOK:n hyväksyttävissä.\nAtria, Munakunta, OP-ryhmä...\nUusiin kotisivuihin on panostettu\nTaitavasti tehty uudistus selkeyttää kotisivuja. Tämän huomaa muutamien osuustoiminnallisten yritysten otettua uusitut kotisivut käyttöön kesän jälkeen.\nKotisivuja uusitaan useimmiten tukeutuen jo käytettyyn näkymään, jotta sivusto tuntuisi käyttäjälle tutulta, mutta kuitenkin parannetulta. Yleensä luodaan selaamista helpottavia ominaisuuksia, lisätään osallistumisen mahdollisuuksia tai jäsen- ja markkinointipalveluita ja lisätään talous- ja analyysitietoja.\nMyös suosiotaan lisänneiden selainten ominaisuudet otetaan entistä paremmin huomioon. Näin on menetelty myös monien osuustoiminnallisten yritysten uusiessa nettipalveluitaan.\nAtria otti käyttöön uusitut kotisivunsa syyskuussa, lisäsi niillä punaista ja rakensi portaalisivun aikaisempaa rauhallisemmaksi ja selkeäksi kanneksi. Sisälöllisesti suurin muutos on kuluttajille suunnatun osuuden ja konserninosuuden selkeä erottaminen toisistaan.\nUusi Kultamunasivusto livertelee, liikkuu ja viihdyttää. Munakunta julkaisi uudet sivut 1. syyskuuta. Sivuilla on mm. satoja reseptejä, tietoa Kultamunista ja niiden käytöstä. Erityisesti sivuilla muistetaan nuoria katsojia. Uusi Kultamunakerho tarjoaa jäsenilleen säännöllisesti ajankohtaisia reseptejä ja ruokalistaehdotuksia sähköpostitse. Sivuilla on kuten aikaisemmin selvä jako kuluttajien, kaupan ja tuottajien sivuihin.\nOP-ryhmän sivu-uudistus on jatkoa maailman kärkijoukossa sähköiset palvelut toteuttaneen finanssitalon palveluille. Uudet kotisivut avautuvat käyttäjille loka-marraskuun vaihteessa. Syyskuussa niitä esiteltiin yleisölle pari viikkoa Helsingin Lasipalatsissa. Pohjolan palvelut eivät olleet vielä tuolloin mukana sivuilla. Hieman ennakkonäkymää niistä on Maatilan Pellervon lokakuun numerossa. OP-sivujen käyttäjäystävällisyys lisääntyi, asioiden hoitamiseen ei enää tarvita monta klikkausta ja sivuja voi räätälöidä niin, että usein hoidettavat omat asiat näkyvät heti aloitusvalikoissa.\nUsein kotisivuilla uusitaan vain valittuja osioita tai otetaan käyttöön uusia palveluita. Kotieläinjalostuksen sivuilla NautaNetin verkkomaksun vaihtoehtoihin on lisätty Paikallisosuuspankki. Jalostuspalvelu otti jo keväällä käyttöön uuden karjunsiemenen nettitilausjärjestelmän.\nLohkokirjanpidon sivut, uusi liiteosa 100+\nMaatilan Pellervoon uusia liitteitä\nLokakuun Maatilan Pellervossa on ensimmäistä kertaa kaksi lehteen jatkossa sisältyvää liitettä.\nLohkokirjanpito on siirtynyt Isosta Kalenterista Maatilan Pellervoon ja on siinä 16-sivuisena irrotettavana liitteenä.\nLehti sisältää myös 100+-liitteen. Se painottuu yrityksen hoitamiseen.\nPellervon Iso Kalenteri 2006 ilmestyy tilaajille 24. marraskuuta. Kalenterin saa edullisimmin Pellervon tilauksen mukana, mutta sen voi tilata myös erikseen.\nPellervo-lehtien ja Ison Kalenterin sekä Pellervo-Seuran muiden julkaisujen hinnat ja tilausmahdollisuus ovat palvelulomakkeessa.\nValion liikevoitto kasvoi, liikevaihto laski\nValio-konsernin kotimaan liikevaihto laski 5 prosenttia ja ulkomaan liikevaihto kasvoi prosentin tammi-elokuussa kun niitä vertaa edellisen vuoden kahdeksaan ensimmäiseen kuukauden liikevaihtoihin.\nTammi-elokuun liikevaihto oli 1031 miljoonaa euroa ja liikevoitto 31 miljoonaa euroa.\nKotimaan liikevaihtoa laski myyty jäätelöliiketoiminta, jonka liikevaihto sisältyi vertailukauteen 2004. Ravintorasvojen kotimaan myynti laski ja nestemäisten maitovalmisteiden myynti puolestaan kasvoi.\nVienti Suomesta pieneni prosentin, kun taas tytäryhtiöiden liikevaihto kasvoi 13 prosenttia. Juustojen vienti kasvoi ja jauheiden vienti väheni. Tytäryhtiöistä Virossa ja Venäjällä toimivat yhtiöt lisäsivät liikevaihtoaan eniten. Viennin osuus Valion kotimaan maitomäärästä oli 37 prosenttia, kun se vuotta aikaisemmin oli 39 prosenttia.\nTammi-elokuun liikevoitto ja tulos ennen satunnaisia eriä olivat 10 miljoonaa euroa suurempia kuin edellisenä vuonna. Tuloksen kasvu ei riitä kompensoimaan jo 2004 tehtyä alennusta maidon ostohintaan.\nValio vastaanotti maitoa omistajaosuuskunniltaan tammi-elokuussa 3 prosenttia enemmän kuin edellisenä vuonna. Valion hankintaosuus kasvoi 85 prosenttiin (82 prosenttia vuonna 2004). Kasvu aiheutui pääosin Osuuskunta Milkan tuottajien liittymisestä Valio-ryhmään.\nKonsernin rahoitusasema oli hyvä ja omavaraisuus parani edellisenä vuonna toteutettujen liiketoimintakauppojen johdosta. Omavaraisuus nousi 47 prosenttiin. Konsernin tase pieneni hieman. Henkilömäärä väheni noin 280:llä 4284:ään.\nTurveyritys Seda tulossa Vapolle\nVapo laajentaa Latviaan\nVapon toiminta Baltiassa laajenee Latviaan. Vapo on ostanut 95 prosenttia turveyritys Sedan osakkeista hollantilaiselta sijoittajalta ja yrityksen toimivalta johdolta. Loput osakkeista on paikallisilla yksityishenkilöillä ja niistä tehdään ostotarjous.\nSeda tuottaa turvetta Latviassa Valkan alueella, jossa sillä on runsaat 1 800 hehtaaria tuotantokelpoista suota. Tuotannossa tästä oli viime vuonna 736 hehtaaria. Kokonaistuotanto vuonna 2004 oli 510 000 kuutiometriä. Koko tuotanto on mennyt kasvuturvekäyttöön pääasiassa Saksaan. Yhtiöllä on oma kasvuturvetehdas Sedassa, missä pakataan mm. suurpaaleja.\nYhtiön liikevaihto viime vuonna oli 3,2 miljoonaa euroa ja tulos 0,2 milj. euroa. Työntekijöitä on 200, joista osa työskentelee vain tuotantokaudella.\nVapo Energian toimialajohtaja Juhani Hakkaraisen mukaan Vapon strategisena tavoitteena on saavuttaa johtava asema Itämeren alueen paikallisten polttoaineiden toimituksissa ja samalla lisätä Baltian maiden omiin energialähteisiin perustuvaa lämmön ja sähkön tuotantoa.\nVapo hyödyntää myös soista saatavaa kasvuturveraaka-ainetta ja tavoittelee markkinajohtajuutta Euroopan irtoturvemarkkinoilla.\nVirossa Vapolla on hallussa 8 000 hehtaarin suoraaka-ainevarat.\nViron turvetuotannossa Vapon tytäryhtiön Tootsi Turvaksen toimitusjohtajaksi on 1. syyskuuta 2005 alkaen nimitetty Lauri Korkeala. Hän toimi aiemmin country managerina.


Koulua ja kasvatusta: toukokuuta 2020\nHyvät kuulijani, arvoisat oppilaat ja huoltajat,\nKun aloitimme tämän lukuvuoden elokuussa ensimmäisen kerran, maailma oli kovin toisenlainen kuin nyt. Teimme tavalliseen tapaan suunnitelmia lukuvuotta varten yhdessä. Vietimme opettajien ja koulunkäynnin ohjaajien kanssa yhden päivän Nuuksiossa ihan vain tutustumassa toisiimme. Halasimme toisiamme, kun tapasimme toisemme taas pitkästä aikaa. Istuimme ringissä nuotiolla lähekkäin. Söimme Haltiassa upeasta seisovasta pöydästä.\nKirjoitimme myös jokainen itsellemme kirjeen, jonka olemme eilen saaneet avata. Kirjeeseen kirjoitimme tavoitteita juuri alkavalle lukuvuodelle. Haaveita, joita kukin meistä halusi toteuttaa. Unelmia yhteisistä projekteista ja yhteistyöstä.\nJälleennäkemisen riemu oli suuri myös, kun oppilaat tulivat kouluun. Monella oli ollut ikävä kavereita ja joillakin varmasti myös opettajaa. Osalla oli uusi opettaja, johon sai tutustua. Yhteiset jutut alkoivat vähitellen taas kehittyä. Koulun yksi tärkeimpiä kasvatuksellisia tehtäviä onkin kasvattaa tekemään yhteistyötä.\nTeimme kaikki koko syksyn kovasti töitä ja yhdessä valmistimme meille myös upean syksyn päätöksen -yhteisen joulujuhlan. Sali täyttyi iloisista juhlijoista -niin pienistä kuin vähän suuremmistakin. Juhlan teemana oli valo. Elimme vuoden pimeintä aikaa, mutta yhdessä suureen ääneen lauletut joululaulut ja joulunodotus täyttivät mielemme toivosta. Vaikka syksy oli ollut pitkä ja raskas, valo löysi tiensä jokaisen juhlijan sydämeen. Onhan joulu perheiden ja yhdessäolon aikaa.\nJoulun jälkeen tammikuussa aloitimme innolla kevätlukukauden. Joulujuhla oli enää muisto, mutta valo, juhlan teema, lisääntyi nyt konkreettisesti ympärillämme. Pitkä syksy ja kaamos alkoi väistyä. Vaikka lunta ei juuri ollut, valo lisääntyi päivä päivältä. Aamuisin oli joka kerta helpompi lähteä kouluun. Pimeys oli väistymässä. Lapissa oli havaittu Suomen ensimmäinen koronavirukseen sairastunut ihminen - ulkomainen turisti.\nHiihtoloma meni iloisissa merkeissä, vaikka lunta ei ollut, lapset, ja aikuisetkin, saivat hetken hengähtää ja levätä. Elämä oli kuitenkin melko tavallista. Leikittiin ja pelattiin. Tavattiin kavereita ja ulkoiltiin. Käytiin tapaamassa isovanhempia ja ehkä muitakin sukulaisia. Elämä oli mallillaan.\nKun aloitimme lukuvuoden toisen kerran, koronavirus oli levinnyt jo Etelä-Suomeen. Muutamasta koulustakin oli jo tavattu koronaviruksen aiheuttamaan tautiin sairastuneita. Valtioneuvosto oli ottanut valmiuslait käyttöön ja julistanut, että koulut siirtyvät etäopetukseen. Maailma oli muuttunut melkein yhdessä yössä.\nOpettajat ja koulunkäynnin ohjaajat koulutettiin nopeasti erilaisten digitaalisten alustojen ja etäopetuksen ja -ohjauksen asiantuntijoiksi. Tilanne jännitti ja ehkä ahdistikin. Myös oppilaille tilanne oli täysin uusi, vaikka heille erilaiset laitteet ja vempaimet ovatkin enemmän arkipäivää, kuin meille vanhemmille. Ehkä kaikkein haastavin tilanne oli kotona työtään tekeville vanhemmille, jotka samalla yrittivät neuvoa lapsiaan koulutehtävissä. Ja olihan niitä lapsia opettajillakin… Toisten lapsia opetettiin ruudun takaa ja omia toisella kädellä siinä sivussa.\nNopeasti kuitenkin arki saatiin pyörimään ja Meetit ja Hang Outit tulivat tutuiksi. Luokka tapasi nyt toisiaan uudella tavalla. Kavereita oli silti kiva nähdä -vaikka sitten ruudulta, kun ei kerran muuten saanut tavata. Etäkoulussa löytyi uusia menestyjiä. Osalla koulu saattoi jopa sujua paremmin kuin luokkahuoneessa. Mutta toisenlaisiakin tarinoita oli.\nJa siksi lukuvuosi aloitettiin kolmannen kerran toukokuussa. Koulut oli päätetty avata kahdeksi viikoksi. Nyt paine oli meillä rehtoreilla. Etäisyyksistä kiinni pitäminen jo muutenkin ahtaissa tiloissa tuntui aluksi utopialta. Kovalla suunnittelulla ja ohjeistuksella kaikki saatiin kuitenkin toimimaan. Käsienpesusta joka käänteessä tuli uusi normaali. Ja kevätjuhlakin järjestettiin ensimmäistä kertaa ihan uudella tavalla.\nOlisin valtavasti halunnut tavata teidät kaikki vielä lukuvuoden päätteeksi. Olisin halunnut kiittää teitä jokaista ihan erikseen, kätellä ja toivottaa teidät tervetulleeksi yhteiseen juhlaamme. Se ei nyt tässä tilanteessa ole mahdollista ja joudun lausumaan kiitokseni teille kaikille – niin juuri, etänä.\nProfessori Hannele Niemi lausui Vuorenmäen koulun avajaisissa kuolemattomat sanat: ”Hyvä koulu syntyy yhteisestä työstä”. Tämä lause on tullut lihaksi ja vereksi tänä keväänä. Olemme selviytyneet tästä kaikesta hyvällä yhteistyöllä -yhdessä. Siksi en halua erikseen luetella kiitoksia kenellekään vaan haluan sanoa, että me teimme tämän yhdessä. Me selvisimme. Me pidimme yllä toivoa. Me ymmärsimme, annoimme anteeksi sen, että kaikki ei mennyt täydellisesti. Me tuimme toinen toistamme. Koti ja koulu yhdessä.\nJa juuri siksi me onnistuimme.\nLähettänyt Esa Kukkasniemi klo 8.19 Ei kommentteja:\nTunnisteet: juhlat, kevätjuhla, puhe


Tuikun tarinat: Kamerakoulutusta ja matkailua\nPerjantaina tuli hyvä ystäväni luokseni saamaan oppia digikameran käytössä ja samalla vähän vinkkejä tietokoneellekin. En itsekään ole mikään nörtti, joten itsekin opin muutaman uuden jutun päivän aikana. Kivaa meillä oli tosissaan, kun suht harvoin kuitenkin tavataan.\nEilinen päivä menikin sitten matkaillessa. Kaupunki järjesti työntekijöilleen halvan bussimatkan Helsinkiin. Ohjelma siellä oli vapaa. Minä kävin Ikeassa ja sitten keskustassa eri liikkeissä. Nyt on sitten uusia helmiä ja askartelujuttuja hankittu vähäsen.\nTässä on suurin osa helmistä, joita ostin. Ainakin ne suurimmat. Jonkunlaista inspiraatioita tuntuu jälleen löytyvän. Tänään vähän järjestelinkin helmipakkejani ja nyt helmet on vähän paremmassa järjestyksessä. Ja pakit pinossa, koska isompi poika tuli kotiin tänään ja hänellä on taipumusta haluta itselleen kaikkein kauneimmat helmet. Uusia ostoksiani en siis hänelle esitellyt. Tämä korusetti syntyi positiivisen perjantain iltapuhteena.\nPerjantai tuntui positiiviselta myös pojan asioiden kannalta. Nyt ainakin tuntuu siltä, että asiat otetaan tosissaan ja jotain meidän avuksi tehdäänkin. Tavoitteita asetettiin ja se myönnettiin, että isompi poikani ei ole ihan tavallinen lapsi ja että hän tarvitsee apua tietyissä asioissa kehittyäkseen. Ja sitä apua myös muut tulevat antamaan, enkä vain minä. Nyt en enää tunne olevani asian kanssa niin yksin kuin ennen.\ntarinoinut Tuikku klo 20.19\nTunnisteet: korusetti, matkailu, ostoksia, tarinaa


Sipistelyä | Suolaista suklaata\nangst, herkut, hevoset, koko\nAijai kun huutelee tuo Glenfiddich tuolta hyllyn päältä. Sain jollain tasolla raavittua kasaan tämän viikon työhommista hankalimman, ja nyt on aika kypsä olo. Jonkin jälkienergian turvin sain vielä tiskattua ja silitettyä ison pinon pyykkiä, mukaanlukien mahtiverhot, jotka otin äidiltä lainaan. Taidan kuitenkin superkapinalliseen tyyliin jättää OSAN PYYKEISTÄ SILITTÄMÄTTÄ. Huhhuh.\nSairastelu alkaa olla takana päin, tosin pitää koputtaa vielä puuta. Yskä palailee vielä öisin, mutta onneksi lääkettä on vielä jäljellä. Tekisi kyllä mieli jo pitää joku raamatullinen maitohappo- ja detox-kuuri, kun tuntuu, että viimeisen vuoden aikana on mennyt jos jonkinlaista nappia elimistön läpi. Jotain ruokaremonttia voisi muutenkin tehdä, kun ruuanlaittoinnostus on vaihteeksi nollissa, ja vehnäpullan kutsu on vahvempi kuin Cthulhun.\nOnneksi hoitohevosen jalka alkaa olla palautumassa normaaliksi, ultrassa näkyi hyvin parantunut repeämä jänteessä, ja kohta saa taas ratsastella kevyesti. En tosin tiedä, miten se omalla kohdallani onnistuu, sillä olen taas turvonnut entisestään. Haluan ratsastamaan, mutta en halua aiheuttaa hevoselle kipua tai riskeerata jalan parantumista yhtään. Saattaa olla, etten ainakaan puoleen vuoteen edes tohdi nousta ratsaille. 😦 Jottain tarttis tehdä, ja miulla oli jo viime kevättalvella hieno suunnitelma, että nyt pistän itseni kuntoon, että jaksan ratsastaa ja tankoilla. Pitäisi varmaan olla yrittämättä, kun silloin aina kosahtaa kaikista pahiten. Paljon on ollut myös ilmassa Hannan kanssa diagnosoimaamme “vittu ku kaikki on jo perseestä niin sama syödä nää kaikki helvetin pullat ja karkit saatana” -oireyhtyhmää. Mikä siinä voi olla niin vaikeaa? Miksi ei vaan voi todeta useammin, että “no enpä syökään nyt tuota pullaa/karkkia/kakkua, koska elän Suomessa ja tiedän, ettei tartte änkeä kaikkea just nyt heti napaan”? Ehkä se on sit joku riippuvuus. Ne maut! Värit! Tekstuurit!\nVielä pitäisi jaksaa valkata kuvia viikonlopun juttuun. Toivokaamme, että näissä on jotain käyttistä. Kappas, teenkin töitä taas puoli kymmeneltä. Hyvä meisinki, selkä ja suonikohjut kiittävät taas tästä tuntien istumisesta koneella. Jättipeukku.\n5 thoughts on “Sipistelyä”\nMainitusta oireyhtymästä kärsimisellä saattaa olla myös entistä ankeammat seurauksensa, jotka toisaalta toimivat akuuttina apuna kierteen katkaisemiseen. Kuten vaikka herkkä vatsa, joka on edennyt siihen pisteeseen, että joutuu poistumaan ystävän synttäreiltä kesken kaiken ja valvomaan puoli yötä varmana akuutista vatsataudista. Ehei, sehän olikin vain kammottava vaalean vehnän ja uppopaistettujen asioiden aiheuttama närästys! Eli pakon sanelema detox-kuuri menossa pohjoisella ruutukaavalla. Vaihtakaamme vinkkejä, kun vauhtiin päästään.\nOlenkohan jo miten lähellä kyseistä kulminaatiopistettä? Meinasin myös sijoittaa detox-teehen, oliko niistä kokemuksia tai suosituksia? Ehkä pitäisi vain leipoa pullaa, ja sitten syödä taikinaa ja valmiita tuotteita siihen asti, että loput saavat olla kaikessa rauhassa vierasvarana pakastimessa…\nMä olen tykännyt siitä Clipperin detox-teestä tosi paljon! Samoin se toinen P&S:stä ostamani on ollut hyvää ja toimivaa, merkkiä en tietenkään muista (vaalea paketti, sinisävyinen painatus). Näiden isoin ongelma on se, että maistuvat oikeasti tosi hyvältä ja tekisi aina mieli höräistä toinenkin kupponen. Se ei kannata. En myöskään suosittele iltakäyttöön 😛\nOlisko Higher Living? Miul on tuota niiden Digest Delightia, ja sekin on älyttömän hyvää, ja jopa toimii!\nJuu, juuri se! Niillä puhdistavan teen nimi on Purity, sisältää Clipperin vastineen tapaan lakritsaa. Lisäksi tuli mieleen Clipperiltä se ihana hauduke, jossa on sitruunaa ja nokkosta. Se ei varsinaisesti ole puhdistava tee, mutta rauhoittaa vatsaa eikä tietty sisällä kofeiinia. Pitääkin varmaan suunnata tästä itsekin teekaupoille.


Harriniva – avh caravan blog\nMuonion Harrinivalla monipuolista ohjelmatarjontaa\nMuonionjoki on Euroopan pisin vapaana virtaava joki.\nHarrinivan Lomakeskus sijaitsee joen rannalla pari kilometriä Muonion kirkolta etelään. Se on toiminnassa lähes ympäri vuoden, paitsi touko- ja lokakuussa.\nEdellisen kerran vierailimme Harrinivassa Juhannuksena. Sillon olivat paikat täynnä matkailujoneuvoja ja rannassa roihusi illalla mahtava kokko.\nNautimme hienosta Aurora Wellness saunaosastosta ja kylvimme rannassa lämpimässä porealtaassa, jääkylmän muonionjoen kuohuessa vieressämme. Saunaosasto porealtaineen on tilattavissa myös talvisaikaan, kertoo Joonas Saarinen.\nCaravan-paikkoja myös talvella\nTällä kertaa olemme liikkeellä talvella ja matkailuajoneuvopaikolla on hiljaista. Harrinivan caravan-alue onkin täysipainoisesti käytössä vain kesäkuukausina mutta talvellakin leiriytyminen onnistuu. Kannattaa soittaa etukäteen, neuvoo Joonas. Pihalla saattaa olla menossa talviaktiviteetteja.\nCaravan-alueella on sähköistettyjä vaunupaikkoja muutamia vuosia sitten tehdyn lisäyksen jälkeen 32. Vanhemmat ajoneuvopaikat ovat rannassa kosken tuntumassa.\nUusia paikkoja on pengerretty ylös rinteeseen. Alueella on kesäkeittiö, WC:t ja suihkut. Rannassa on tilava kota grillaamiseen ja illanviettoon.\nHarrinivan pääpaino on hotelli- ja mökkimajoituksessa. Harriniva hotellin 64 huonetta tarjoavat majoitusta jokaiseen makuun. Huoneita löytyy pienemmästä kahden hengen huoneesta aina saunalliseen sviittiin saakka. Harrinivan ravintola on 230-paikkainen.\nNimi Harriniva Hotels & Safaris kertoo että tärkeä osa toimintaa on erilaiset ohjelmapalvelut. Tarjolla on husky-, poro- ja moottorikelkkasafareita sekä monia muita aktiviteetteja kiuten lumikenkäretkiä ja mikroautoilua Muoniojoen jäälle auratulla radalla.\nVarmaankin tunnetuimpia Harrinivan safareista ovat koiravaljakkoretket. Koiratarhasta löytyy viitisensataa haukkuja. Kesällä vieraillessamme koirat olivat lomalla ja pitivät meteliä vain ruoka-aikana. Talvella huskyt suorastaan kiljuvat innosta kun tietävät pääsevänsä vetämään rekeä. Ne nimittäin tykkäävät siitä hommastaa!\nRekiretkiä on monen mittaisia. 12 kilomerin mittaisella erämaaretkellä tutustutaan Torassiepin koiratarhaan, joka on samaa yritystä Harrinivan ja Galdotievan kanssa. Torassieppiin järjestetään myös moottorikelkkalla lounasretkiä. Samalla vieraillaan yhdellä Suomen vanhimmiista porotiloista.\nKylän keskustan nähtävvyksiä on vanha puukirkko vuodelta 1817. Rakennus säästyi jostain syystä Lapin sodassa, mutta sisäosat hävitettiin. Muonion keskustan tuntumassa on luontotalo Kiela.


Uuni kahteensataan. Öljyä korkeareunainen vuoka. Mixaa kulhossa voi ja sokeri. Muhinoi keltuaiset mukaan. Lisää jauhot, leivinjauhe ja suola (toisin kuin me). Vatkaa valkuaiset kovaksi ja sekoita ne tehtyyn massaan. Koko setti vuokaan ja päälle kanelisokeria. Uuniin puoleksi tunniksi. Laske lämpö 150 asteeseen ja vielä puoltuntia hikeä päälle. Torttu on valmis (jos et väärinkäsitysten vuoksi jättänyt tortusta pois mm. vehnäjauhoja).\n150 g Vehnäjauhoja (älä unohda ainakaan näitä…)\nPuoliruokaa.net ei kommentoi torttua, johon jäi jotenkin käsittämättömällä tavalla jauhot laittamatta ja näin ollen torttua ei juuri maisteltu. Perkele, hyväähän siitä olis voinut tulla. Vähemmän Amarulaa ensi kerralla...


Yamaha FJR 1300 AS 1 300 cm³ 2005 - Jyväskylä - Moottoripyörä - Nettimoto\nTästä hyvä ja luotettava matkapyörä. Mukavan kätevä myös kaupungissa, kiitos alhaisen painopisteen. Huoltokirjaa ei ole mutta ainakin kolme viimeisintä huoltoa suoritettu Jokikoneella. Iso huolto tehty noin 70000km kohdilla. Viimeisin huolto tehty viime syksynä. Nyt kaipaisi vaan kovaa ajoa. Mukana tulee kuvista puuttuva yamahan oma takalaukkukin. Lähiaikoina liikkeessä asennettu vaihdenäyttö.Löytyy myös kahvalämppärit ja TomTom navigaattori.\nNettimoto ID 2174149


MontBlanc-polkupyöräteline TowQuick-vetokoukkuun. Tukeva ja helppokäyttöinen...\nPolkupyörän kuljetusteline, sopii yleiseen ø50 mm vetokuulaan. Kiinnitys...\nø50 mm vetokuulaan.\nSteelmate SMPT400M -peruutustutka. Kiinteiden häiriötekijöiden opetus...\nVetokoukun pistorasian kiinnityspelti "yleismalli"\nYleismallinen kiinnityspelti vetokoukun pistorasialle. Voidaan käyttää mm....\nVetokoukun sähkösarja 1,4 m johdolla, metallirasia\nPakkaus sisältää kiinnitystarvikkeet (ruuvit ja mutterit), rosvoliittimet...\nVetokoukun sähkösarja 1,4 m johdolla, 7-napainen rasia\nSuojatulppa, joka laitetaan irrotettavan vetokoukun tilalle. Advance-koukussa...\nBrink Matic irtokoukun suojapussi\nThule Brink Matic -suoja-/säilytyspussi irrotetulle vetokoukulle.\nWolfcraft® kipsilevyn asennusrauta\nHyödyllinen apuväline nostettaessa kipsilevyjä seinälle. Integroidun koukun...\nThule VeloCompact 2 pyöräteline kahdelle pyörälle (13-napainen pistoke)\nOminaisuudet: • Irrotettavien pidikkeiden avulla pyörät on helppo kiinnittää...\nThule VeloSpace pyöräteline kahdelle pyörälle (13-napainen pistoke)


School of Hard Knocks -tinaseppätyöpaja Royal Selangorissa\n2 tarkistettua arvosteluaLisätietoja\nHinta oli undefined. Hinta on nyt 13 €.13 €\nKattava oppitunti tinaseppien työskentelystä\nTinaesineen valmistaminen perinteisillä malesialaisilla työkaluilla\nRoyal Selangor Visitor Centren johtava tinaseppä\nTutustuminen materiaalien historialliseen merkitykseen\nHauska, ystävällinen ja rento ilmapiiri ryhmässä oppaan johdolla\nsu 16.5.13 €\nma 17.5.13 €\nti 18.5.13 €\nke 19.5.13 €\nto 20.5.13 €\npe 21.5.13 €\nla 22.5.13 €\nsu 23.5.13 €\nma 24.5.13 €\nti 25.5.13 €\nke 26.5.13 €\nto 27.5.13 €\npe 28.5.13 €\nla 29.5.13 €\n30 minuutin tinaseppätyöpaja\nTina-astia ja todistus sen valmistamisesta\nOpastus englanniksi, mandariinikiinaksi ja japaniksi\nVähimmäisikäraja on 4 vuotta.\nRyhmän enimmäiskoko on 50 henkilöä.\nVieraile tinaseppien taiteelle omistetussa keskuksessa, jossa opit, kuinka valmistetaan erilaisia käsityöesineitä kodin tarvikkeista taideteoksiin. Nauti informatiivisesta ja eläväisestä vierailusta maailman suurimpaan tinapajaan Royal Selangor Visitor Centressa, jossa sinulla on mahdollisuus valmistaa aivan oma tinaluomuksesi.\nTapaat asiantuntevan oppaasi keskeisellä paikalla sijaitsevassa Royal Selangor Visitor Centressa, jolla on yli satavuotinen historia. Suuntaa työpaja-alueelle ja valmistaudu ilmaisemaan omaa luovuuttasi hauskalla tavalla. Ennen kuin istuudut omalle työpisteellesi, opit lisää tinan, taidekorujen ja hopeateollisuuden merkityksestä Malesialle.\nOpas antaa sinulle kaikki tarvittavat välineet, kuten vasaran ja puisen muotin, joita tarvitset esineesi valmistamiseen. Opit käsityömestareiden salaisuuksia 30-minuuttisen opetustuokion aikana ja pääset valmistamaan oman tina-astian. Työpajasi päätteeksi saat mukaasi hienon matkamuiston, jota voit esitellä ystävillesi ja perheellesi, sekä lisäksi henkilökohtaisen todistuksen työpajan suorittamisesta.\nLuokitus keskimäärin 4,0 kautta 5, 2 arvostelua\n2 tarkistettua arvostelua


Ajatuspaja Libera julkaisee 18.2.2016 toiminnanjohtaja VTT Heikki Pursiaisen ja asuntomarkkinatutkija KTT Tuukka Saarimaan “Lisää markkinoita asuntomarkkinoille” analyysin.\nJulkistuksen yhteydessä järjestämme avoimen tilaisuuden, jossa maankäytöstä, kaavoituksesta ja asuntomarkkinoista keskustelevat analyysin kirjoittajien lisäksi Helsingin kaupungin maankäytön suunnittelusta vastaava apulaiskaupunginjohtaja Anni Sinnemäki ja keskustan kansanedustaja Matti Vanhanen. Keskustelun vetää Helsingin sanomien toimittaja Juha-Pekka Raeste.\nTilaisuus on maksuton ja yleisölle avoin: ilmoittaudu täältä.\nEsimakua saa tästä blogikirjoituksesta!\n2 kommenttia artikkeliin Lisää markkinoita asuntomarkkinoille\nPaluuviite: Ajatuspaja Libera | Asuntomarkkinoille tarvitaan lisää markkinoita\nHelsingin kaupungin asuntopolitiikka on ollut aivan katastrofaalista. Ainoastaan liikennepolitiikka on ollut huonompaa, kun uusien asuinalueiden liikenneyhteyksistä ei ole huolehdittu kunnolla. Tämän seurauksena tiettyjen uusien alueiden (esim Jätkäsaari) liikenne on täysin toimimatonta, eikä parannusta ole tiedossa. Uudet metrolinjat, kalliista investoinneista huolimatta olisivat tulevan kasvun kannalta järkevin ratkaisu ja tekisivät hieman pidemmällä olevia alueita paljon houkuttelevammaksi. Siihen kun yhdistettäisiin järkevä kaavoitus linjojen varteen, voitaisiin lopettaa kantakaupungin liiallinen tiivistäminen.\nTietysti on hyvä kyseenalaistaa mikä on tiettyjen alueiden arvo nykyisellä käytöllä vs rakennusmaana. Esimerkkinä nostaisin mieluummin tuon keskuspuiston, koska sen arvo kaupunkilaisilla nykyisenä ryteikkönä Hämeenlinnan väylän varressa vs. tonttimaana olisi mielenkiintoista tietää.\nHitas- yms. järjestelmien haitat ja epäoikeudenmukaisuus ovat niin selviä, että on todella uskomatonta miten niitä vielä voidaan ylläpitää. Taloustieteilijöitä ei todellakaan ole kuunneltu tässä asiassa.


Pääkirjoitus: Korona raivoaa mutta Suomi pitää ”juridiikan tutkijaseminaaria”\nKuntavaalien siirtäminen kruunaa Suomen epäonnistumisen, kirjoittaa Iltalehden Mika Koskinen.\n07.03.2021 klo 15:54\nSanna Marinin (sd) hallitus antoi lokakuussa eduskunnalle esityksen, joka olisi mahdollistanut esimerkiksi pakolliset karanteenit ja mahdollisuuden vaatia negatiivista testitulosta Suomeen saapuvilta. Esitys sai Suomen oikeusoppineet ja heitä tarkalla korvalla kuuntelevan eduskunnan perustuslakivaliokunnan takajaloilleen. Esityksen katsottiin olevan perustuslain ja perusoikeuksien vastainen.\nReaktio noudatti toki Suomen traditiota. Siihen kuuluu tiukka perusoikeuksien korostaminen ja perustuslain ennakollinen kontrolli. Keskellä koronapandemiaa Suomen malli ei kuitenkaan toimi.\nKokoomuksen pitkäaikainen kansanedustaja ja entinen eduskunnan perustuslakivaliokunnan (Pevi) puheenjohtaja Ben Zyskowicz esitti perjantaina eduskunnan täysistunnossa perustellun huolensa siitä, että Suomen ”täysin uniikki” perustuslain kontrollijärjestelmä on johtanut ”täysin uniikkeihin” tulkintoihin perustuslaista ja kansainvälisistä sopimusvelvoitteista.\nZyskowicz muistutti siitä, että käytännössä yhdessäkään Euroopan maassa ei ole koronarajoitusten valmistelussa törmätty samalla tavalla perustuslaillisiin ongelmiin tai kansainvälisistä sopimusvelvoitteista johtuviin kysymyksiin kuin Suomessa.\n– Onko Suomi ainoa maa maailmassa, joka osaa tulkita kansalaisten perusoikeuksia oikein ja kaikki muut maat maailmassa tulkitsevat niitä väärin? Zyskowicz kysyi.\nHän esitti myös toisen tärkeän kysymyksen.\n– Missä on ollut se tarkastelu, jossa toiseen vaakakuppiin olisi laitettu niiden satojen ihmisten oikeus terveyteen, jopa elämään, jotka ovat kärsineet koronataudista sinä aikana, kun nämä rajat ovat vuotaneet ja he ovat tämän seurauksena sairastuneet?\nZyskowicz puki hyvin Suomen tilanteen sanoiksi, kun hän kysyi, ollaanko Suomessa nyt hoitamassa koronakriisiä vai ollaanko tässä pitämässä ”juridiikan tutkijaseminaaria”.\nKonkariedustajan peräänkuuluttama keskustelu on tarpeen, sillä korona tuskin jää viimeiseksi viruspandemiaksi ja olemassa on paljon sitäkin karmeampia uhkakuvia\nOikeuskansleri Pöysti myönsi, että koronakeskustelu on ollut Suomessa ”juristien valtakuntaa.” Hänen mukaansa olisi hyvä, jos Suomessa otettaisiin askeleita siihen suuntaan, että tuomioistuinten roolia perustuslain ja perusoikeuksien jälkikontrollissa vahvistetaan. Se antaisi poliitikoille enemmän tilaa päättää vaikeista kysymyksistä, mikä sopii hyvin kansanvaltaiseen järjestelmäämme.\nNyt kireät perustuslaki- ja perusoikeustulkinnat kaventavat lainsäätäjän harkintamarginaalia enemmän kuin on aihetta.\nTotuus rajojen koronatesteistä paljastui: Avit eivät ole tehneet ensimmäistäkään testauspäätöstä vuosina 2020 ja 2021 - eikä STM ole niitä ohjeistanutTällainen on esitys pakkotestauksesta – Kiuru ei niele Vapaavuoren kritiikkiä: ”Ottakaa yksityinen sektori apuun”Vapaavuori lähetti huolestuneen kirjeen Marinille – Helsinki pelkää hallituksen testausmallin johtavan kaaokseen satamissaAnalyysi: Pääministeri Marinin väite tv-tentissä ei pidä paikkaansa - hallituksen esitys kaatui eduskunnassa siksi, että se oli sutta ja sekundaa


Elatusmaksun kiertäjät julkaistaan internetissä Virossa - Tietoturva - Ilta-Sanomat\nJulkaistu: 3.2.2010 16:50 , Päivitetty: 3.2.2010 18:39\nElatusmaksunsa laiminlyöneet virolaisvanhemmat löytävät nimensä oikeusministeriön nettisivuilta, Yleisradio kertoo.\nUutisen mukaanhttp://www.yle.fi/uutiset/ulkomaat/2010/02/elatusmaksuja_kiertelevien_isien_nimet_nettiin_virossa_1416884.html elatusmaksujen kanssa ongelmalliset kansalaiset joutuvat nielemään myös velkatietojensa paljastamisen samassa ministeriön verkkopalvelussahttp://www.just.ee/48573. Yksi perustelu nimien julkaisulle on, ettei Viron ulosottojärjestelmä ole tarpeeksi tehokas.\nKuten arvata saattaa, käydään etelänaapurissa kovaa keskustelua touhun eettisyydestä. Epäilemättä palvelua pidetään myös Pandoran lippaan avaamisena ennakoiden muita vastaavia paljastussivustoja.\nPalvelua vastustavat isät puuhaavat verkkosivua, jossa nimettäisiin kuvan kera ne äidit, jotka eivät salli lastensa tapaavan isäänsä. Tosin elatusapua korostetummin, äideillä saattaa olla päätökseensä painaviakin syitä.\nElatusmaksut ovat rästissä noin viideltä tuhannelta virolaiselta.\nTietosuojavaltuutettu Reijo Aarnio ihmettelee virolaisten touhuja.\n– Viro soveltaa samaa tietosuojadirektiiviä kuin kaikki muutkin EU:n jäsenmaat. Se, tuleeko heidän menettelytapansa esimerkiksi Euroopan komission tai EY-tuomioistuimen arvioitavaksi, riippuu virolaisista itsestään.\n– Siellä noudatetaan kansallista lakia, joka tuntuu olevan aika kaukana muun Euroopan traditiosta, Aarnio pohtii.\nMutta voisiko näin tapahtua Suomessa?\n– Todennäköisesti ei, tietosuojavaltuutettu kuittaa. Hän ei ole törmännyt sellaisiin intohimoihin valtiovallan taholta. Suomalainen järjestelmä on toimiva jo nykyisellään, hän katsoo.\nPäivitetty tietosuojavaltuutetun kommenteilla klo 18.29


tammikuu 2020 – Kokoomus\nVastuullinen päätöksenteko perustuu yhteisiin strategioihin sekä ohjelmiin ja talouden hyvään hoitoon. Vastuuton politiikka puolestaan unohtaa sovitut päämäärät ja ei tarkastele asioita pitkäjänteisesti. On ollut huolestuttavaa kuunnella joidenkin valtuutettujen puheita siitä, että valtuuston hyväksymä kylärakenneohjelma vuodelta 2014 olisi jo vanhentunut. Kyseisen\nPokoKayttaja 23.1.2020 4.9.2020 Yleinen Lue lisää\nVille Ojala Porvoon Kokoomuksen kunnallisvaaliehdokkaaksi\nPorvoon Kokoomus täydensi 22.1.2020 kokouksessa kunnallisvaaliehdokaslistaa vahvalla kokoomusvaikuttajalla. Ojalalla on vahva ja monipuolinen tausta kuntavaikuttamisesta. Hän on aiemmin toiminut Pohjanmaan piirin varapuheenjohtajana ja Seinäjoella kunnallisjärjestön puheenjohtajana. Lisäksi hän on johtanut nuorten piirijärjestöä ja vaikuttanut Kokoomusnuorten liittohallituksessa. Hän on myös toiminut\nPorvoon Kokoomus nimesi ensimmäiset kunnallisvaaliehdokkaat\nPorvoon Kokoomus on aloittanut jo ehdokashankintansa seuraaviin kuntavaaleihin. Hallituksen kokouksessa 4.12.2019 hyväksyttiin neljä suostumuslomaketta. Suostumuksensa ovat antaneet markkinointikoordinaattori Hilkka-Leena Orava, 44, yrittäjä Srba Lukic, 62, isännöitsijä, yrittäjä Joel Karvinen, 49 ja opiskelija Tommi Kanon, 18.


Titanicille jättipotti Oscar-gaalassa - MTVuutiset.fi\nTitanicille jättipotti Oscar-gaalassa\nJulkaistu 24.03.1998 08:12\nMegamenestys Titanic kahmi kaikkiaan 11 Oscar-palkintoa Hollywoodissa järjestetyssä palkintogaalassa. Titanic valittiin mm. parhaaksi elokuvaksi. Titanicin ohjaaja James Cameron palkittiin parhaana ohjaajana. Titanic nousi elokuvahistoriassa Ben Hurin rinnalle eniten Oscareita keränneenä elokuvana.\nParhaan näyttelijättären Oscarin vastaanotti Helen Hunt roolistaan elokuvassa Elämä on ihanaa. Samalle elokuvalle meni myös parhaan näyttelijän palkinto. Parhaan miesnäyttelijän palkinto jaettiin Jack Nicholssonille.\nParhaan naissivuosan Oscar-palkinto jaettiin ensimmäiseksi ja sen sai näyttelijä Kim Basinger elokuvasta L.A. Confidential. Titanic nappasi illan ensimmäisen Oscarinsa parhaasta puvustuksesta. Palkinnon vastaanotti Deborah L. Scott.\nParhaan miessivuosan Oscar jaettiin Robin Williamsille elokuvasta Will Hunting - syntynyt neroksi. Oscar oli Williamsin ensimmäinen. Aiemmin hän on ollut ehdokkaana kolmesti parhaan näyttelijän roolista. Titanic nappasi illan toisen Oscarinsa parhaasta äänityksestä. Kolmas napsahti heti perään parhaasta äänitehosteleikkauksesta. Elokuvan neljäs Oscar tuli parhaista erikoistehosteista. Titanicin viides Oscar tuli draamaelokuvien parhaasta alkuperäismusiikista. Oscarin vastaanotti säveltäjä James Horner.\nVUODEN 1997 OSCAR-PALKINNOT:\nJack Nicholson, Elämä on ihanaa\nMatt Damon, Will Hunting - syntynyt neroksi\nHelen Hunt, Elämä on ihanaa\nJudi Dench, Hänen majesteettinsa rouva Brown\nRobin Williams, Will Hunting - syntynyt neroksi\nGreg Kinnear, Elämä on ihanaa\nMinnie Driver, Will Hunting - syntynyt neroksi\nPeter Cattaneo, Housut pois\nGus Van Sant, Will Hunting - syntynyt neroksi\nBeyond Silence, Saksa\nFour Days In September, Brasilia\nSecrets Of The Heart, Espanja\nThe Thief, Venäjä\nBen Affleck & Matt Damon, Will Hunting - syntynyt neroksi\nMark Andrus & James L. Brooks, Elämä on ihanaa\nPaul Thomas Anderson, Boogie Nights\nSimon Beaufoy, Housut pois\nBrian Helgeland & Curtis Hanson, L.A. Confidential\nPaul Attanasio, Donnie Brasco\nHilary Henkin & David Mamet, Wag The Dog\nHossein Amini, The Wings Of The Dove\nFace/Off -kahdet kasvot\nParas alkuperäismusiikki, musikaali tai komedia\nHousut pois, Anne Dudley\nAnastasia, Stephen Flaherty, Lynn Ahrens & David Newman\nElämä on ihanaa, Hans Zimmer\nMen in Black - miehet mustissa, Danny Elfman\nKuka sanoo tahdon, James Newton Howard\nParas alkuperäismusiikki, draama\nWill Hunting - syntynyt neroksi, Danny Elfman\n"My Heart Will Go On", Titanic: James Horner and Will Jennings\n"Go The Distance", Herkules: Alan Menken & David Zippel\n"How Do I Live", Con Air - lento vapauteen: Diane Warren\n"Journey To The Past", Anastasia: Stephen Flaherty & Lynn Ahrens\n"Miss Misery", Will Hunting - syntynyt neroksi: Elliott Smith\nAlaska: Spirit Of The Wild Amazon\nStill Kicking: The Fabulous Palm Spring Follies\nKunnianosoituksena ja saavutuksista jaettavat Oscar-patsaat:\nGordon E. Sawyer -palkinto: Don Iwerks\nTieteellinen ja tekninen palkinto: Gunnar P. Michelson


Tekijät esiin - Osallisuuskoordinaattori Terhi Venäläinen - Etelä-Savon Maakuntaliitto\nOlen Terhi Venäläinen ja toimin osallisuuskoordinaattorina Etelä-Savon maakuntaliitossa.\nOsallisuuskoordinaattorin työ on määräaikaista kehittämistyötä hankkeen tavoitteiden saavuttamiseksi. Tärkeimpänä tehtävänä näen nuorten kannustamisen vaikuttamaan heille tärkeisiin asioihin ja siltojen rakentamisen nuorten ja päättäjien välille. Hankkeessa on monia toimintoja, joissa kaikissa taustalla on ajatus siitä, että jokainen nuori on asiantuntija. Jokaisen tulisi päästä vaikuttamaan omaan elämään ja yhteisiin asioihin omien voimavarojen mukaan.\nOsallisuuskoordinaattorina tuen Etelä-Savon maakunnallisen nuorisovaltuuston toimintaa, olen mukana ohjaamassa ja kehittämässä nuorten vaikuttajien ryhmätoimintaa ja koordinoin mm. Nuorten vaikuttamisen käsikirjan rakentumista. Tämän lisäksi kuulun moniin maakunnan sisäisiin ja valtakunnallisiin verkostoihin, jossa edistämme yhdessä nuorten osallisuutta. Hankkeen toiminnoista tuomme nuorten näkemyksiä maakuntaliiton prosesseihin.\nTänä syksynä erityisen innoissani olen Nuorten vaikuttamisen käsikirjasta, johon kootaan nuorten vaikuttamismahdollisuuksia pienistä teoista aina laajempiin kokonaisuuksiin. Siitä tulee mainio paketti nuorille ja nuorten kanssa työskenteleville.\nKuka: Terhi Venäläinen, osallisuuskoordinaattori\nMitä tekee: Toimii osallisuuskoordinaattorina kehittämishankkeessa ja tukee mm. maakunnallisen nuorisovaltuuston toimintaa ja kehittää matalankynnyksen vaikuttamismahdollisuuksia ja toimintoja nuorille yhdessä verkostojen kanssa.\nTausta: Sosionomi amk. Tradenomi amk. Verkostojohtamisen YAMK-opinnot valmiit näillä näkymin 2022.\nParasta työssä: Ihmisten kohtaaminen ja uuden kehittäminen\nHarrastukset: Ratsastus, lukeminen ja uutena harrastuksena jalkapallo


SEO-webinaari | Design Loves Digital -webinaarit tulevat | redandblue\nDesign <3 Digital -webinaarit tulevat\nRedandbluen joukkueesta löytyy monen alan asiantuntijoita ja haluamme tuoda osaamistamme teidän, asiakkaittemme, hyödyksi. Tervetuloa siis webinaareihimme, jotka käynnistämme syyskuussa 2021. Webinaarit ovat tehokkaita puolen tunnin tietoiskuja, jonka jälkeen on mahdollista esittää kysymyksiä ja keskustella aiheesta. Webinaarien sisältö pureskellaan mahdollisimman käytännönläheiseksi.\nEnsimmäisenä otamme suurennuslasin alle hakukoneoptimoinnin eli SEOn. Mitä on hakukoneoptimointi? Mitä kaikkea tulisi ottaa huomioon? Mitä voin tehdä itse, ja mikä kannattaa suosiolla jättää asiantuntijan huoleksi? Miten mittaan hakukoneoptimointia ja parannan tuloksia? Vastaamme ainakin näihin kysymyksiin, mutta pyydämme jättämään meille hakukoneoptimointiin liittyvä askarruttavia kysymyksiä alla olevan lomakkeen kautta. Webinaarin sisältö muokataan vastaamaan teidän lähettämiin kysymyksiinne.\nWebinaarissa SEO-tietoisuutta jakaa analytiikka- ja SEO-experttimme Paavo Virta. Paavon oikeana kätenä eli moderaattorina toimii uusi projektipäällikkömme Heidi Nora-Klemetti, joten tervetuloa samalla tutustumaan Heidiin.\nUpdate: SEO-webinaari pidettiin monikymmenpäiselle yleisölle 15.9.2021. Sen tallenne on katsottavissa alta.\n040 530 1233\nJätä meille hakukoneoptimointiin liittyviä kysymyksiä\nKirjoita kysymyksesi alla olevaan kenttään(pakollinen)


Ruotsi kestävämpi 18- ja 16-vuotiaiden tyttöjen päätöspeleissä\n5.1.2009 Sekä Suomen 18- että 16-vuotiaat tytöt joutuivat poistumaan häviäjinä Baltic Sea Cupin päätöspeleistään Ruotsia vastaan. Ruotsi kesti turnausrasituksen paremmin korjaten 16-vuotiaissa voiton lukemin 58-51 ja 18-vuotiaissa tuloksella 87-61.\nSuomi oli 16-vuotiaiden ottelussa johtoasemassa päätösneljännekselle lähdettäessä (46-41), mutta joutui taipumaan. Suomi oli vajaalukuinen Anette Juvosen, Saara Wahlgrenin ja Sophie Weckströmin loukkaantumisten myötä, jonka lisäksi Suomi pelasi sunnuntai-iltana kaksi voitokasta ottelua Liettuaa ja Viroa vastaan lähes peräkkäin.\n- Viimeisellä jaksolla loppui yksinkertaisesti bensa ja pelaajat. Toisella ja kolmannella jaksolla puolustuksemme toimi todella hyvin. Lisäksi heitto kulki mukavasti kauempaakin ja pääsimme sen myötä pelaamaan palloa sisään. Sitten loppuivat paukut, tunnusti 16-vuotiaiden päävalmentaja Harri Jokela.\n16-vuotiaiden tyttöjen Baltic Sea Cupissa rima oli korkealla, sillä turnausjoukkueista Latvia, Liettua ja Ruotsi pelasivat viime kesänä 16-vuotiaiden A-divisioonan EM-kisoissa. Ruotsi ylsi kisoissa peräti neljänneksi.\nSuomen 16-vuotiaat nousivat viime kesänä puolestaan Euroopan A-divisioonaan. Italian Napolissa heinä-elokuun taitteessa (30.7.-9.8.2009) pelattavassa EM-lopputurnauksessa pelaa Suomen lisäksi Belgia, Espanja, Italia, Kreikka, Liettua, Puola, Ranska, Ruotsi, Saksa, Serbia, Tshekki, Turkki, Unkari, Valko-Venäjä ja Venäjä.\n- Erittäin hyvä ja opettavainen turnaus tytöille ja joukkueelle matkalla Napoliin, summasi Jokela.\nSuomi tuli turnauksessa kolmanneksi edellään Latvia sekä Ruotsi. Suomalaisten taakse sarjataulukossa jäivät Liettua ja Viro.\nWartti-Basketin Janniina Koivunen oli turnauksen korintekijätilaston nelonen 13,5 pisteen keskiarvollaan. Ruotsia vastaan Koivunen nosteli joukkueen parhaat 12 pistettä.\n18-vuotiaiden päätöspelissä Ruotsi karautti karkuun nuorempien lailla päätösneljänneksellä. Ruotsalaiset veivät viimeisen kymmenminuuttisen peräti 24-4 Suomen puhdin loppuessa. 18-vuotiaat jäivät turnauksessa voitoitta.\nSuomi pelasi ottelun ilman joukkueen parhaimmistoon turnauksessa kuulunutta Laura Saarista. Julia Salmio ja Saara Väre heittivät kumpikin 12 pistettä. Katleena Kärkkäinen merkkautti tiliinsä 11 pistettä. Suomen parhaanakin palkittu Salmio oli turnauksessa joukkueen paras korintekijä 11,0 pisteen keskiarvollaan.\nLoppusijoituksissa Latvia oli ykkönen, Ruotsi kakkonen, Viro kolmonen ja Suomi nelonen.\nB-divisioonan EM-kisansa 18-vuotiaat tytöt pelaavat Israelin Eilatissa 2.-12.7.2009. Sekä 18- että 16-vuotiaat tytöt pelaavat seuraavat maaottelunsa toukokuun PM-kisoissa Ruotsissa.\nSuomi – Ruotsi 61 – 87 (33-43), 18-vuotiaiden tyttöjen maaottelu, Tallinna, Viro 5.1.2009\nSuomi – Ruotsi 51 – 58 (32-31), 16-vuotiaiden tyttöjen maaottelu, Tallinna, Viro 5.1.2009\nHUOM! Alkuperäistä artikkelia on muokattu jälkikäteen, tiistaina 6.1.


Keski-Pohjanmaan liitto Yrityssektorin suhdannekehitys\n• keskiviikko 24.4.2019\nKeski-Pohjanmaan yrityssektorin toimialojen suhdanteet ovat kehittyneet hyvin kesästä 2009 eli taantuman pohjasta. Kasvu on teollisuutta lukuun ottamatta ollut noin 20 %. Myös taantuman edeltänyt taso on saavutettu. Vuosi 2013 näyttää olevan parempi kuin vuosi 2012 kaikkien toimialojen osalta. Eriyisesti rakentamisen ja muiden palvelujen kokonaisuudet ovat kasvattaneet liikevaihtoaan tasaisesti huolimatta vuoden 2008 talouden notkahduksesta.\nMyös yrityssektorin henkilöstömäärän trendikehityksessä on havaittavissa sama muoto kuin liikevaihdossakin. Taantumasta on noustu mutta erityisesti teollisuudessa kasvua ei ole ollut näköpiirissa, päin vastoin vuodesta 2012 pientä laskua.\n24.4.2019 Keski-Pohjanmaan 5.vaihemaakuntakaavan luonnos nähtävillä 24.4. - 24.5.2019 16.4.2019 Maakuntavaltuuston kokous 25.4.2019 11.4.2019 Maakunnan yhteistyöryhmän kokous 17.4.2019 11.2.2019 Maakunnan yhteistyöryhmän kokous 20.2.2019 17.12.2018 ESR haku avautunut Keski-Pohjanmaalla 14.12.2018 17.12.2018 EAKR haku avautunut Keski-Pohjanmaalla 17.12. 1.11.2018 Maakuntavaltuuston kokous 8.11.2018 - pöytäkirja 16.10.2018 Maakunnan yhteistyöryhmän kokous 23.10.2018 16.10.2018 Keski-Pohjanmaalla rahoitetut EAKR ja ESR -hankkeet 16.10.2018 Keski-Pohjanmaan liiton rahoittamat EAKR -hankkeet 6.9.2018 Seuraava EAKR -haku Keski-Pohjanmaalla 17.8.2018 ESR haku auki Keski-Pohjanmaalla 3.10.2018 saakka 8.6.2018 Maakuntavaltuuston kokouksen 7.6.2018 pöytäkirja 15.5.2018 Maakunnan yhteistyöryhmän kokous 16.5.2018 18.4.2018 Maakuntavaltuuston kokous 26.4.2018/pöytäkirja 17.4.2018 Keski-Pohjanmaan seuraava ESR -haku 9.3.2018 Maakunnan yhteistyöryhmän kokous 2/2018 1.3.2018 Keski-Pohjanmaan seuraava EAKR -haku 12.2.2018 Sihteeristön kokous 1/2018 25.1.2018 ESR haku auki Keski-Pohjanmaalla ajalla 14.12.2017-5.3.2018 12.1.2018 Maakunnan yhteistyöryhmän kokous 18.1.2018 6.12.2017 Keski-Pohjanmaan maakuntasuunnitelma 2040 ja Maakuntaohjelma 2018-2021 on valmistunut 6.11.2017 ESR ideahaku auki Keski-Pohjanmaalla 1.11.2017-11.12.2017 26.9.2017 Kaikki Keski-Pohjanmaalla rahoitetut EAKR ja ESR -hankkeet 26.9.2017 Keski-Pohjanmaan liiton rahoittamat EU-hankkeet 17.9.2017 Keski-Pohjanmaan Maakuntasuunnitelman 2040 JA Maakuntaohjelman 2018-2021 lausuntopyyntö 1.9.2017 EAKR haku auki Keski-Pohjanmaalla ajalla 4.9.-5.10.2017 13.6.2017 ESR haku auki Keski-Pohjanmaalla 13.6.-3.10.2017 Ilmoitukset »


Lasten varhaiskasvatuspalvelut - Iisalmi internet\nEtusivu/Palvelut/Kasvatus ja opetus/Lasten varhaiskasvatuspalvelut\nVarhaiskasvatuspalvelut sijaitsevat kulttuurikeskuksessa käyntiosoite Riistakatu 13. Varhaiskasvatuksen palveluohjaaja vastaa asiakaspalvelusta asiakkaan ensimmäisestä yhteydenotosta hoitopaikan myöntämiseen saakka. Palveluohjaaja tekee kiinteää yhteistyötä varhaiskasvatuksen yksiköiden esimiesten kanssa sekä kunnallisessa että yksityisessä varhaiskasvatuksessa.\nVarhaiskasvatustoimistossa teitä palvelevat varhaiskasvatusjohtaja, palvelu- ja perhepäivähoidonohjaaja sekä maksu-ja laskutusasioissa toimistosihteerit.\nVarhaiskasvatusta tarjotaan perheen tarpeen mukaan osa- tai kokopäivähoitona päiväkodissa tai perhepäivähoidossa. Iisalmessa toimii 7 kunnallista päiväkotia ja 30 omassa kodissaan töitä tekevää perhepäivähoitajaa. Lisäksi palveluja tarjoavat yksityiset palveluntuottajat.\nVARHAISKASVATUKSEN TOIMINTA - AJATUS\nIisalmen varhaiskasvatuksen kulttuuriohjelma webversio.pdf (871,3 kB)\nIisalmen, Kiuruveden, Sonkajärven ja Vieremän esiopetussuunnitelma.pdf (1,35 MB)\nVarhaiskasvatuksen laatukäsikirja.pdf (593,3 kB)\nVarhaiskasvatuksen palveluverkkosuunnitelma.pdf (859,2 kB)\nVarhaiskasvatussuunnitelma 2017.pdf (950,3 kB)


Kannattaako lapsetkin rokottaa, vaikka koronavirusepidemia saataisiin hiipumaan jo aikuisten rokotuksilla? - Tiede | HS.fi\nKannattaako lapsetkin rokottaa, vaikka koronavirusepidemia saataisiin hiipumaan jo aikuisten rokotuksilla?\nPieni osa lapsista voi saada koronaviruksen aiheuttaman vakavan taudin. Rokottamalla sen voi estää.\n14-vuotias tyttö sai pistoksen Modernan koronavirusrokotteen tutkimuksessa helmikuussa Yhdysvaltain Houstonissa. Tutkimuskessa selvitetään rokotteen tehoa ja soveltuvuutta lapsille ja nuorille. Tällä hetkellä rokotetta voi antaa vain 18 vuotta täyttäneille. Kuva: BRANDON THIBODEAUX / The New York Times / MVphotos\n3.5. 2:00 | Päivitetty 3.5. 6:18\nTodennäköisesti ei kestä enää kauaa, kun myös teini-ikäisille on tarjolla koronavirusrokote. Se merkitsee sitä, että Suomenkin pitää päättää, annetaanko rokotuksia myös tämän ikäisille lapsille.\nNyt Pfizerin ja Biontechin rokote on hyväksytty annettavaksi vain 16 vuotta täyttäneille ja sitä vanhemmille. Suomessa kaikki tämän ikäiset ovat halutessaan saaneet rokotteensa heinäkuun loppuun mennessä, arvioi Terveyden ja hyvinvoinnin laitos (THL). Sen jälkeen siis voitaisiin siirtyä ikäjärjestyksen mukaisesti nuorempiin.\nSilloin heille voisi myös olla rokotetta. Pfizer ja Biontech jättivät perjantaina Euroopan lääkevirastolle (Ema) hakemuksen, että se laajentaisi niiden rokotteen myyntiluvan 12–15-vuotiaille. Jo aiemmin yhtiöt olivat tehneet samanlaisen pyynnön Yhdysvaltain lääkevirastolle (FDA).\nJos Ema käsittelee lupahakemuksen yhtä nopeasti kuin aikanaan aikuisten versiossa, teini-ikäisten rokotteelle heltiäisi lupa kolmessa viikossa.\nMyös yhdysvaltalaisella Modernalla on käynnissä tutkimukset alaikäisillä. Nyt rokotetta on lupa antaa vain yli 18-vuotiaille.\nOxfordin yliopisto on sen sijaan keskeyttänyt jo alkaneet Astra Zenecan kokeet alaikäisillä, ja Johnson & Johnson on lykännyt omien lapsilla tehtävien tutkimusten aloittamista. Näissä molemmissa adenovirustekniikkaa käyttävissä rokotteissa on havaittu yhteys harvinaisiin verisuonitukoksiin.\nPfizer ja Biontech kertoivat maaliskuun lopussa erittäin lupaavista tuloksista, joita ne olivat saaneet rokotekokeista 12–15-vuotiailla. Rokote suojasi sataprosenttisesti taudilta. Kolmannen vaiheen kokeisiin osallistui kaikkiaan 2 260 teini-ikäistä, ja yksikään rokotettu ei saanut tartuntaa. Lumerokotetta saaneista tartunnan sai 18 nuorta.\nMyös rokotteen nostattamat vasta-ainemäärät olivat vaikuttavat. Niitä oli ikäryhmän rokotetuilla enemmän kuin 16–25-vuotiailla aiemmissa kokeissa.\nMutta vaikka tehokas rokote teini-ikäisille on tulollaan, tarvitaanko sitä? Epidemiaa sammuttava laumasuoja saatetaan näet saavuttaa ilman lasten rokottamista.\nSuomessa on 16 vuotta täyttäneitä noin 4,6 miljoonaa. Jos heidät kaikki on rokotettu, rokotuskattavuus on 83 prosenttia koko väestöstä. Osuus on ylikin sen, mitä luultavasti tarvitaan laumasuojaan.\nIsraelissa tehdyssä vielä vertaisarvioimattomassa tutkimuksessa on myös havaittu, että aikuisten rokotukset vähentävät lasten tartuntoja.\nTutkijat tarkastelivat rokotustahtia yli 200 kunnassa ja osoittivat, että mitä enemmän aikuisia oli rokotettu, sitä enemmän alle 16-vuotiaiden tartunnat vähenivät. Jokainen 20 prosenttiysksikön lisäys aikuisten rokotuskattavuuteen puolitti lasten tartunnat, kertoo tutkimuksesta raportoinut The Times of Israel.\n”Aikuisten rokottamisella kyllä tulee suojaa lapsille. Mutta siihen ei voi luottaa, että se olisi pysyvä tilanne ja että lapset ja nuoret olisivat täysin turvassa pelkästään aikuisten rokotusten kautta”, huomauttaa Turun yliopiston lasten infektiotautiopin professori Ville Peltola.\nPeltola on myös puheenjohtajana Kansallisessa rokotusasiantuntijaryhmässä (Krar), joka tekee suosituksia Suomen rokotuspäätösten tueksi.\n”Matkailun kautta tulee kuitenkin uusia tilanteita, joissa virus voi lähteä tarttumaan. Jos lapset ja nuoret ovat ilman immuniteettia, on mahdollista, että virus lähtee enemmänkin leviämään tai sitten tulee pienempiä ryppäitä, jotka kuitenkin voivat olla siinä ryhmässä ongelmallisia”, Peltola sanoo.\nValtaosalla lapsista koronavirustartunta jää hyvin lieväksi. Heillä voi silti olla osuutensa viruksen leviämiseen, jos heillä ei ole immuniteettia.\nJos virus leviäisi lasten joukossa, olisi mahdollista, että se leviäisi uudestaan myös vanhempaan väestöön. Vaikka vanhempi väki on jo rokotettu, rokotukset eivät anna sataprosenttista suojaa uudelta tartunnalta. Aina silloin tällöin joku voisi saada taudin rokotuksesta huolimatta. Siksi lasten rokottaminen voi suojata muitakin.\nYhdysvalloissa jotkut tutkijat ovat varoittaneet, että jos virus jää kiertämään lapsiin, se saa tilaisuuksia kehittää uusia mutaatiota.\n”Voi kysyä, että jos lapsilla ja nuorilla on tärkeä rooli viruskierron ylläpidossa, pitäisikö heitä rokottaa sitä varten, että viruskierto vähenisi. Onko se riittävä syy rokottaa heitä, vaikka he eivät itse siitä suurempaa hyötyä saisikaan?” THL:n ylilääkäri ja Krarin jäsen Hanna Nohynek pohtii.\nVihurirokkorokotukset ovat Nohynekin mukaan esimerkki rokotuksista, joita ei niinkään anneta lasten itsensä suojelemiseksi.\n”Ei vihurirokkokaan ole kauhean vakava tauti, mutta se on vakava, jos sen saa raskaana oleva nainen. Jos virus menee sikiöön istukan kautta, se voi aiheuttaa kohdussa kehittyvälle lapselle epämuodostumia keskushermostossa ja sydämessä.”\nJotkut myös ottavat influenssarokotteen suojellakseen pikemminkin muita kuin itseään, arvioi Nohynek.\n”Monelle terveelle ihmiselle influenssarokote ei ainakaan hänen omasta mielestään ole niin tärkeä. He uskovat selviävänsä influenssasta ihan hyvin mutta katsovat, että rokottamalla itsensä he eivät ole niin tartunnanvaarallisia lähipiirille. Jos perhepiirissä on immuunipuolustusta heikentävää tautia sairastava, silloin lähipiiri rokottautuu läheisensä vuoksi.”\nBritanniassa on myös kokeiltu strategiaa, jossa rokotetaan lapsia influenssaa vastaan osin myös vanhempien ihmisten suojelemiseksi.\n”Heidän omassa tutkimuksessaan estoprosentti ei tosin noussut kovin korkeaksi. Tuloksiin vaikuttaa aina se, kuinka hyvin kulloinkin käytössä oleva influenssarokote vastaa kiertäviä viruksia”, Nohynek kertoo.\nLasten rokottaminen koronavirusta vastaan heidän itsensä vuoksi on myös perusteltua. Lapsilla vakava koronatauti on mahdollinen, vaikkakin erittäin harvinainen.\nYhdysvaltain tartuntatautikeskuksen (CDC) mukaan 5–17-vuotiaiden riski joutua sairaalaan koronataudin takia on kymmenesosa siitä, mitä se on 30–39-vuotiailla, ja kuoleman riski vielä monin verroin pienempi. Lähes 280 alaikäistä on silti kuollut koronatautiin Yhdysvalloissa koko pandemian aikana.\nRokote suojelisi lapsia taudin vakavilta seurauksilta.\n”Saattaa olla hyödyllistä käyttää rokotuksia, vaikka vakavat tapaukset olisivat harvinaisia. Niissä maissa, joissa on ollut voimakas epidemia, lapsille on tullut vakavia tauteja. Koronataudin jälkeen lapsilla voi myös tulla inflammatorinen oireyhtymä, joka on vakava tautitila”, Peltola sanoo.\nPeltolan mukaan Suomessa lapsia on joutunut vain hyvin harvoin sairaalaan koronataudin takia. Lisäksi muutama vakava tulehduksellinen jälkitauti on ollut. Niitä tulee noin yhdelle tuhannesta lapsipotilaasta.\nEpidemian hillitseminen hyödyttäisi lapsia myös muulla tavoin. Jos virus jäisi kiertämään heidän joukkoonsa, ei ehkä päästäisi eroon karanteeneista ja harrastusten ja koulunkäynnin rajoituksista.\n”Ne häiritsevät lasten elämää kovasti”, Peltola muistuttaa.\nKesällä epidemia saattaa painua hyvinkin matalaksi. Aloitettaisiinko siis lasten rokotukset siitä huolimatta vai kannattaako ratkaisua lykätä, kunnes nähdään, jatkaako virus kiertoaan? Peltolan mielestä kovin pitkälle asiaa ei pidä lykätä.\n”Kaiken kaikkiaan rokotukset ovat ennalta ehkäisevää toimintaa. Ei ole järkevää odottaa epidemian tulemista päälle meillä, jos muualla maailmassa tautia esiintyy. Pitäisi pyrkiä ennakoimaan tilannetta.”\nTHL:n johtava asiantuntijan Mia Kontion mukaan ei ole vielä tehty kyselyjä, joissa vanhemmilta olisi tiedusteltu halukkuutta rokotuttaa lapsiaan. Ainakin aikuiset itse ovat hyvin valmiita ottamaan pistoksensa kyselyiden perusteella.\n”Prosentit ovat olleet todella hyviä koko ajan siitä lähtien, kun sitä on ensi kerran kysytty viime syksynä. Rokotushalukkuus on noussut koko ajan.”\nKorjauksia 3.5.2012 klo 16.52: Kuvatekstiin korjaus, että tyttö sai rokotteen sijasta pistoksen. Tutkimuksessa osallistuja eivät tiedä, annetaanko siinä rokote vai lumerokote. Lisäksi Israelissa tehtyä tutkimusta käsittelevässä kohdassa korjattiin prosentit prosenttiyksiköiksi.\nMAINOS Vaikka DNA löydettiin jo 1800-luvulla, sen rakenne tunnistettiin vasta sata vuotta myöhemmin. Siitä huolimatta meillä on vielä paljon opittavaa DNA:n sisältämästä tiedosta.


Julkaistu 08.04.2002 13:29\n(Päivitetty 09.04.2002 15:52)\nArgentiinan inflaatio nousee varatalousministeri Jorge Todescan mukaan tänä vuonna noin 45 prosenttiin. Viikonvaihteessa julkaistussa haastattelussa esitetty arvio perustuu oletukseen 2,50 peson dollarikurssista. Argentiinan tämän vuoden budjettilaskelmat perustuivat arvioon 15 prosentin kuluttajahintojen noususta. Noin 30 prosenttiyksikköä inflaatiosta johtuu Todescan mukaan peson devalvoitumisesta dollaria vastaan. Argentiinan peso romahti sen jälkeen, kun maan hallitus irrotti tammikuussa peson suorasta dollarisidonnasta. Maa myös jätti hoitamatta 141 miljardin dollarin suuruisen ulkomaisen velkansa. Mainos (uutinen jatkuu alla)\nPerjantaina peson päätösnoteeraus dollaria vastaan oli 2,78 pesoa. Kansainvälisen valuuttarahaston ryhmä on parhaillaan Argentiinassa keskustelemassa talouskriisin hoidosta. Argentiinan hallituksen mukaan IMF:n apu on välttämätöntä. Sitä ei ilmeisesti kuitenkaan ole kovin nopeasti tulossa. Jo ennen tammikuun kriisin kärjistymistä IMF lykkäsi useiden tukilainojen maksatusta, koska Argentiinan hallitus ei pitänyt kiinni lainaehdoista. IMF:n lähteet kertoivat viime viikolla, ettei 22 miljardin dollarin lainaohjelmasta jäljellä olevia lähes 10 miljardia dollaria anneta Argentiinan käyttöön. Lähteiden mukaan Argentiina voisi mahdollisen uuden ohjelman puitteissa saada vain sen verran lainaa, että se kattaisi maan IMF:lle tänä vuonna erääntyvän velan eli noin 5 miljardia dollaria. (MTV3-STT-Reuters)\nRuokakesko tähyää ulkomaille


Paholaisen Asianajaja: Kemikaalivanakone paljastui\nKarmaiseva NWO:n väestönvähennyssalaliitto purkautuu silmiemme edessä. Havaintoja uudesta maailmanjärjestyksestä-blogissa valistetaan kansaa uudesta lentokoneesta, joka dumppaa valtavasti kemikaaleja ilmakehään.\nTodellakin, lentokone vapauttaa rajusti kamaa. Miten nerokkaasti Illuminati on naamioinut tämän myrkytysprosessin?\nNWO-blogin kommentoija Tonza huomautti, että kulissina toimii Yhdysvaltojen metsäpalvelun palontorjuntalentokone: Evergreen supertanker.\nSivulla on myös esittelyvideo, jossa Supertanker vapauttaa punaista nestettä koepudotuksissa. Näin Illuminati käy psykologista sotaa. He näyttävät avoimesti mainosvideoissa miten kemikaalivanojen superruiskuttaja toimii. He jopa myöntävät suoraan, että kone tankataan puolustusvoimien lentokentillä!\nTästä pääsen lonkeromaisesti siihen miten Yhdysvaltojen ilmavoimat ovat tutkineet vanoja taivaalla. Niiden merkitys on selvä kaikille pommikonelentäjille. Koneen perässä laahaavat tiivistysvanat ovat räikeä varoitusmerkki vihollisen tähystäjille. On tärkeää minimoida vanat, ja siksi asiasta tehtiin tutkimusta II maailmansodan aikana. Vuonna 1942 julkaistiin raportti, jossa lentäjille annettiin neuvoja tiivistysvanojen välttämiseksi. Lyhennettynä: niiden syntymiseen vaikuttavat ilmakehän kosteus, lämpötila ja lentokoneen nopeus. Muuttamalla korkeutta ja vähentämällä nopeutta hunneilla on pienemmät mahdollisuudet havaita pommikoneet.\nLuftwaffe myrkytti brittejä kemikaalivanoilla!\nAika helevetin huonosti on ainakin tähän asti toiminut tuo NWO:n väestönvähennys-projekti. Ei tappanut sikainfluenssa, eikä edes sikainfluenssarokote. Laimeet on myrkyt tiivistysvanoissakin, kun niitä nyt on jo vuosikymmeniä taivaalle vedetty ja väestö sen kun kasvaa.\nKoneista ei tupruakkaan myrkkyä vaan HOMOKAASUA! Yhteiskunnassamme sen rappeuttavan vaikutuksen huomaa helposti.\nHomoudenhan keksi Oscar Wilde 1800-luvun lopussa. Suomeen idean salakuljetti Tukholmasta Touko Laaksonen (os. Tom of Finland) joskus 60-luvun lopulla. Salakuljetusvälineenä oli ns. köntti, jonka palvonta onkin leimannut alakulttuuria siitä alkaen.\nHomostuslennot kiihtyvät aina euroviisujen aikoina. Silloin jolloin jopa täysin heterot ihmiset(132% väestöstä) kokevat selittämätöntä vetoa glitteriin ja puolen sävelaskelen nousuihin. Kaasun sivuvaikutuksena myös siiderin ja rannetukien kulutus räjähtää kasvuun.\nMinua ihmetyttää se, että jos sitä mysteerikemikaalia tuprutetaan kilometrien korkeudesta, eikö se mene tuulen mukana ja haidu ns. ilmaan?\nSamuli Pahalahti said...\nTästä aiheesta olisi ihan kiva saada laajempi postaus, jonka voisi linkittää kemikaalivanapelkoisille, kun sellaisia tuppaa pomppaamaan esille nykyään vähän joka paikasta.


Peter Laviolette on Washington Capitalsin uusi päävalmentaja!\nschedule 15 syyskuu 2020 - 16:24\nPeter Laviolette on Washington Capitalsin uusi päävalmentaja: hän korvaa tehtävässä kauden päätteeksi potkut saaneen Todd Reirdenin.\nWashingtonin suunnalla on eittämättä kaduttu melkoisesti päätöstä olla tekemättä jatkosopimusta nykyisin New York Islandersia luotsaavalle Barry Trotzille, joka johdatti Capitalsin sen seurahistorian ensimmäiseen Stanley Cup -voittoon kaudella 2017-18: ongelmaksi neuvotteluissa ei muodostunut raha, vaan se, että jo neljä vuotta tuossa vaiheessa Capitalsia valmentanut Trotz halusi viisivuotisen jatkosopimuksen ja Capitals ei ollut valmis niin pitkään sopimukseen.\nTrotzin lähdön jälkeen Capitalsin menestys on ollut laihaa: viime kaudella se putosi jo heti pudotuspelien 1. kierroksella Carolina Hurricanesille ja tänä vuonna se koki saman kohtalon juuri Trotzin valmentamaa Islandersia vastaan.\nCapitalsin kauden päätyttyä GM Brian MacLellan teki oman ratkaisunsa ja antoi kenkää päävalmentaja Todd Reirdenille. Kerrottuaan potkuista, MacLellan peräänkuulutti kokemuksen perään uutta päävalmentajaa hakiessaan ja mainitsi haluavansa löytää valmentajan, joka kykenee “painelemaan oikeita nappeja”.\nLopulta MacLellan löysi päävalmentajan, joka täyttää nuo molemmat MacLellanin edellyttämät kriteerit. Seura nimittäin on tehnyt kolmivuotisen ja vuositasolla yli 4 miljoonan dollarin arvoisen sopimuksen Nashville Predatorsin vuonna 2017 Stanley Cup -finaaleihin johdattaneen ja kesken kuluvan/päättyneen kauden potkut tennesseeläisseurasta saaneen Peter Lavioletten kanssa.\nLaviolette tulee siis tienaamaan Capitalsin päävalmentajana koko sopimuskautensa aikana yli 12 miljoonaa dollaria, minkä lisäksi Capitals on suostunut maksamaan ylimääräiset 2,5 miljoonaa dollaria yhdysvaltalaisvalmentajalle, mitkä Predators oli velkaa hänelle tulevasta kaudesta.\n55-vuotias Laviolette on voittanut valmennusurallaan Stanley Cupin Carolina Hurricanesissa vuonna 2006. Sen lisäksi hän on johdattanut Philadelphia Flyersin Stanley Cup -finaaleihin vuonna 2010, ja kuten todettua – Nashville Predatorsin vuonna 2017.\nLaviolette viihtyy yleensä pitkään valmentamassaan seurassa: Hurricanesin päävalmentajana hän toimi vuosina 2003-09, Flyersissa hän johti joukkuetta vuodet 2009-2014 ja Predatorsissa hän työskenteli vuodesta 2014 vuoteen 2019 saakka.


Kulmaan asetettava tekojoulukuusi valkoinen 210 cm PVC - Valkoinen | Trademax.fi\nPäättyy:0d 10h 50m 7s\nKulmaan asetettava tekojoulukuusi valkoinen 210 cm PVC\nTuotemerkki:Be BasicKoko:210 cmVäri:Värin nimi:ValkoinenTuotemerkki:Be BasicTuotenumero:1861992\nKoko 210 cm\nKulmaan sopiva keinojoulukuusi muodostaa upean keskipisteen joulukoristeillesi, luoden ainutlaatuista joulutunnelmaa.\nTämä kaunis joulukuusi on valmistettu PVC:stä. Se on aidon muotoinen ja näköinen. Kaikki oksat ovat linjassa, joten voit säätää puun täydelliseen muotoon. Mukana tuleva terästeline tarjoaa puulle optimaalisen vakauden. Joulukuusta voi käyttää vuosi toisensa jälkeen, joten se on erittäin taloudellinen ratkaisu aitoon kuuseen verrattuna.\nTämä puu on yksi neljäsosaa tavanomaisesta puusta, joten se sopii hyvin kulmaan asetettavaksi. Siellä, missä tilankäyttö on rajallista, tämä joulukuusi on täydellinen ratkaisu.\nKokonaiskorkeus: 210 cm\nPuun suurin leveys: 75 cm\nJalustan koko: 45 x 22,5 cm (P x L)\nMarichi Joulukuusi 210 cm\nKulmaan asetettava tekojoulukuusi valkoinen 120 cm PVC\nTekojoulukuusi koristeilla ja LED-valoilla 210 cm valkoinen\nCanadian 210cm valkoinen\nJoulukuusi 128 kylmän valk. LED-valoa kirsikankukka 120cm\nTekojoulukuusi jalustalla 120 cm 230 oksaa\nTekojoulukuusi jalustalla valkoinen 180 cm PE\nYlellinen joulukuusen jalustapeite sukalla 90 cm kangas\nTekojoulukuusi koristeilla ja LED-valoilla 180 cm valkoinen


ONNELLISUUSHAASTE - Starbox ONNELLISUUSHAASTE\n30.11.2016 klo 18:29 Suvi Tilaa blogi\n1. Elämäni onnellisimpia päiviä oli, kun käytiin hakemassa Zazu kotiin. Pienestä pitäen halusin meille koiran, ja monta vuotta siinä menikin että sellaisen sain. Zazu on tehnyt monesta hetkestä 100x onnellisemman! ♡\n2. Olen ollut todella onnellisessa asemassa, kun olen päässyt matkustelemaan lapsesta lähtien. Tämä kuva saa mut aina yhtä iloiseksi. Äitin kanssa Rodoksella vuonna 2015. :)\n3. Tämä kuva on noin neljän vuoden takaa. Olin kesällä iltavuorossa ja kotiin tullessani mua odotti parvekkeella yllätysillallinen kynttilöineen ja kukkineen. Ryytynyt, mutta iloinen tyttö. On mulla siis myös ihana mies!\n4. Thaimaan matka on jäänyt mieleeni jostakin syystä. Vaikka Phuket ei saanut WAU efektiä, niin silti tuossa reissussa oli sitä jotakin. Olihan se meri upean väristä, ruoka älyttömän hyvää ja sääkin suosi pari viikkoa.\n5. Tämä päivä oli kokonaisuudessaan mahtava. Olin viettänyt koko viikonlopun mökillä perheen kesken ja sää oli suosinut niin hyvin, että onnistuin myös polttamaan ihoni (kuten kuvasta ehkä huomaa, kröhömm).. Illasta tultiin takaisin kotiin ja päätettiin Niklaksen ja kavereiden kesken lähteä juhlimaan. Viihdyttiin baarissa pilkkuun asti, sillä siellä oli (kerrankin) niin hauskaa, ettei aiemmin malttanut lähteä. Oli aika mahtava fiilis pyöräillä kotiin - aurinko alkoi pikkuhiljaa nousemaan, mutta kadut olivat vielä hiljaisia ja tyhjiä. Pienessä hiprakassa taisi tulla myös kaaduttua pariinkin otteeseen.. Onneksi mitään vakavempaa ei tapahtunut.. Kesäillat ja -yöt ♡\n6. Olen ikionnellinen, että matkustettiin Kanadaan Niklasten sukulaisten luo vuonna 2014. Tähän iltaan liittyy hauska muisto. Kuten kuvasta ehkä näkee, oltiin lähdössä katsastamaan paikallinen yöelämä. Niklas heitettiin baarista vartijoiden voimin pihalle, sillä portsarit eivät uskoneet hänen ajokorttiaan aidoksi. Etsittiin Niklasta tunnin verran baarin sisältä ja lopulta löydettiin se ulkopuolelta oottamassa ranskalaisia syömässä.. :D\nSattuneiden syiden takia taisi jäädä viimeiseksi.. Mutta jälkeenpäin muistelen tuota matkaa lämmöllä vielä kauan. <3\n7. Joulu on ollut aina yksi lempparijuhlistani. Perheen kanssa vietettyä laatuaikaa ei voita mikään. Hyvää ruokaa, joululaulut sekä -elokuvat, joulukuusi ja saunassa käynti pitkän kaavan mukaan. Ihan parasta!\n8. Vasta viimeisten vuosien aikana olen oppinut arvostamaan mökkeilyä ja luontoa entistä enemmän. Olen niin onnellinen, että meillä on suht lähellä paikka, jossa saa rauhoittua ja ihailla kauniita Suomen maisemia. Etenkin kesäyöt! Lähdenkin usein poikien mukaan uistelemaan. On niin rentouttavaa kuunnella luonnosta tulevia ääniä ja parhaimmassa tapauksessa nähdä kauniita auringonlaskuja vesillä.. Kuten tässä kuvassa :)\n9. Fiilis, kun sain tietää että minulle oli vihdoin auennut koulupaikka yliopistosta.\n10. 4.8. "The day I will always remember" eli Kroatian matka, jolloin Niklas kosi mua. :')\n11. Vasta muutama kuukausi sitten otettu kuva, kun porukat ja sukulaiset yllättivät meidät tulemalla Savonlinnaan juhlimaan meidän kihlajaisia sekä molempien opiskelupaikkoja. Olin niin yllättynyt ja kiitollinen tuona päivänä. Mikä ihana perhe mulla onkaan :')\nNyt haastan teidät tekemään saman haasteen eli 11 kuvaa hetkistä, jolloin olit erityisen onnellinen!


Ensimmäinen jatkuvan kasvatuksen hakkuuni - Arvometsä\nKun jatkuva kasvatus tuli luvalliseksi vuoden 2014 lakiuudistuksessa, minäkin innostuin metsien hankkimisesta. Laiskalle sopii nimittäin oikein hyvin sellainen metsätalous, jossa kaikki avohakkuun jälkeinen vaiva jää pois.\nEnsimmäinen jatkuvan kasvatuksen hakkuuni oli kuivahkon kankaan männikön harvennus vuoden 2015 lopulla. Hakkuun organisoi Arvometsä. Metsikössä oli sekä kuitu- että tukkirunkoja. Antamani hakkuuohje oli, että yhtään rinnankorkeusläpimitaltaan alle 22 cm:n puuta ei poisteta. Toinen ohje oli, että jäävän puuston ei tarvinnut olla tilajärjestykseltään tasainen. Hakkuukertymä oli lähes 100 m3/ha. Metsikön puiden keskimääräinen laatu parani hakkuussa silminnähtävästi, kun paksurunkoisimmat ja -oksaisimmat puut poistettiin.\nMetsiköstä on videokuvaa osoitteessa https://www.youtube.com/watch?v=Vx0oS2aFzng (ensimmäiset 35 minuuttia ovat tästä metsiköstä). Vaikka puusto on tällä hetkellä melko tasakokoista, kyseessä on silti jatkuvapeitteinen metsätalous, koska metsikköä ei ole tarkoitus avohakata.\nMetsikkö elokuussa 2016\nMetsikkö elokuussa 2020\nHakkuusta on nyt kulunut viisi kasvukautta, ja päätin hieman selvitellä, kuinka puut ovat kasvaneet. Kairasin kasvun muutamasta puusta ja laskin läpimitan kasvun sädekasvusta. Mittasin myös puiden pituuden tällä hetkellä ja 5 vuotta sitten. Sen jälkeen laskin puiden tilavuuden kahtena ajankohtana. Laskin myös eri puutavaralajien tilavuudet, kun rungot katkotaan optimaalisesti. Puutavaralajien tilavuuksista ja hinnoista pääsin arvoon ja arvokasvuun.\nKairattu puu numero 2\nKairattujen puiden lastut. Viiden vuoden sädekasvu on osoitettu oranssilla viivalla.\nEnsimmäisen kairatun puun arvo oli suurentunut viiden vuoden aikana 70 %, toisen 35 % ja kolmannen 414 % (siis neljäsataaneljätoista prosenttia, tekstissä ei ole näppäilyvirhettä eikä laskelmassa laskuvirhettä). Puiden keskimääräinen vuotuinen arvokasvu korkoa korolle laskien on ollut 13,5 %. Puihin sitoutuneen pääoman arvo on siis suurentunut joka vuosi 13,5 %.\nHyvä taloudellisen tuottavuus johtuu lähinnä siitä, että puut ovat kehitysvaiheessa, jossa tilavuuskasvu on hyvää ja puuta siirtyy runsaasti arvokkaampiin puutavaralajeihin. Kairatuista puista kaksi oli 5 vuotta sitten alla olevien käyrien punaisella alueella ja yksi (414 prosentin puu) sinisellä alueella.\nAlla olevasta kuvasta käy ilmi, että yhden puukuutiometrin arvo lisääntyy läpimitan suurentuessa voimakkaasti 27–30 senttiin asti. Tämän vuoksi alle 27 cm:n mäntyjä ei kannattaisi hakata. Jos on pakko harventaa, kannattaa poistaa metsikön suurimpia puita, joissa kovan arvokasvun kautta on vähiten jäljellä. Erityisen epäviisasta on poistaa puita, jotka ovat juuri tulossa tukkikokoon. Sinisellä osoitettu arvohyppäys alla olevassa kuvassa johtuu siitä, että kuiturungosta tulee tukkirunko, ja puusta saadaan yksi tukki.\nRungon ja kuutiometrin arvon riippuvuus puun rinnankorkeusläpimitasta kuivahkon kankaan männikössä.\nKuvan musta pallukka on rinnankorkeusläpimitaltaan 17-senttinen mänty. Sellaisen männyn myynnistä metsänomistaja saa hakkuutuloa 2,3 euroa. Avoin ympyrä taas on 35-senttinen mänty, josta saa 53,2 euroa. 17-senttisiä puita pitää hakata 23 kappaletta, jotta ne antavat saman myyntitulon kuin yksi 35-senttinen mänty. Suuret kuiturungot ovat siis myytyinä jotakuinkin arvottomia. Metsään jätettyinä ne sitä vastoin ovat arvokkaita, sillä tuotantoon sidottu pääoma tuottaa niissä parhaiten, ja pääoman tuottavuus säilyy hyvänä pitkään.\nSuuret kuiturungot ja pienet tukkirungot lisäävät arvoaan yhtä hyvin tasaikäismetsätaloudessa kuin jatkuvassa kasvatuksessa. Jatkuvassa kasvatuksessa on kuitenkin se etu, että metsikössä on mahdollista pitää jatkuvasti tai ainakin pitkiä aikoja runsaasti hyvän arvokasvuvaiheen puita. Tasaikäismetsätaloudessa ei ole aluksi lainkaan arvokasvua. Taimikkovaihetta seuraa kovan arvokasvun vaihe, kunnes suhteellinen arvokasvu alkaa heiketä kiertoajan loppua kohti. Toinen jatkuvan kasvatuksen etu on, että puut kasvavat nuorina hitaasti, jolloin puuaineksesta tulee ohutlustoista ja yleensä myös ohutoksaista. Ohuet oksat ja vuosilustot ovat tavoiteltavia ominaisuuksia sahatukkien tuotannossa. Metsänomistajan taas ei kannata tuottaa muuta kuin sahatukkeja. Jokainen istutettu puu, joka myydään kuiturunkona, tuottaa metsänomistajalle taloudellisia tappioita.\nMetsikön hakkuu marraskuussa 2015 rikkoi mukavasti sammalpeitettä. Niinpä heti seuraavana kesänä ajourille ja vähän muuallekin syntyi runsaasti sirkkataimia. Taimet ovat lähteneet hyvään kasvuun.\nSirkkataimia elokuussa 2016\nTaimettunut alue elokuussa 2020. Kaikki taimet ovat syntyneet vuoden 2015 hakkuun jälkeen.\nMetsikön arvokasvun voi olettaa säilyvän erinomaisena vielä ainakin seuraavat 5–10 vuotta. Kairanlastuista on pääteltävissä, että ensimmäinen 5-vuotiskausi oli joiltakin puilta vasta verryttelyä, ja huomattavasti parempaa kasvua on lupa odottaa tulevina vuosina. Ensimmäisenä 5-vuotiskautena puut ovat laajentaneet latvuksiaan ja juuristojaan, mikä mahdollistaa entistä paremman kasvun tästä eteenpäin.\nMetsikön seuraava hakkuu on edessä noin 10 vuoden päästä. Hakkuussa poistetaan parhaan arvokasvuvaiheen ohittaneita, yli 27 cm:n puita. Samalla tehdään tilaa taimille ja pienemmille puille, ja luodaan uusia taimettumiselle otollisia alueita.\n3.9.2020 12:03 - Jussi Alanko\nHienoa dokumentointia metsäalan professorilta. Vaikka taloudellinen kannattavuus ei olekaan elinehtojen säilymisen kannalta keskeisin kysymys on se kuitenkin viimeistään se syy, jonka vuoksi KANNATTAA siirtyä hoitamaan metsiä jatkuvan kasvatuksen opeilla.\n4.9.2020 12:04 - Jukka Muhonen\nErittäin havainnollinen ja selkeästi kirjoitettu esimerkki jatkuvan kasvatuksen eduista. Nämä kannustavat kokeilemaan samaa menetelmää myös omassa metsässä.


Julkaistu 23.05.2003 00:45\nViime vuonna lomautus tai irtisanominen uhkasi 10 000 ylempää toimihenkilöä. Tahti on tänä keväänä vain kiihtynyt. Rajuimmat leikkaukset ovat osumassa Nokian insinööreihin. Palkansaajien edunvalvojan näkemys tilanteesta on karu. - Tilanne on valitettavan huono. Neljän ensimmäisen kuukauden aikana lähes viisituhatta ylempää toimihenkilöä on joutunut lomautus- tai irtisanomisuhan alle, kertoo yksikönjohtaja Joel Salminen Tekniikan Akateemisten liitosta.\nMyös suuret it-talot kuten Novo ja TietoEnator ovat kertoneet lomautuksista tai irtisanomisista. Vielä isommat ovat nyt vuorossa. -Nokia Networks ja Finnair ovat tässä päällimmäisinä ja Nokian tilanne on toki vielä kehittymässä. Siellä jaetaan huomenna viimeiset ilmoitukset uhanalaisena oleville, Salminen sanoo.Nokia Networksin yt-neuvottelut koskivat alun perin tuhatta sataa henkeä Suomessa. Tänään yhtiöstä arvioitiin, että irtisanottavia tulee olemaan noin tuhat viidellä paikkakunnalla. Markkinatilanteen epävarmuus uhkaa edelleen paitsi nokialaisia, koko it-yritysten kenttää. - It-yrityksissä yleensä ovat lomautukset ja irtisanomiset edelleen kasvussa ja näköpiirissä ei ole tällä hetkellä markkinatilanteen paremmaksi muuttumista, Salminen toteaa.Työntekijäjärjestöissä pelätään nyt lomautus- ja irtisanomisaallon jatkuvan vähintään syksyyn asti. Tilanteen paraneminen on kansainvälisten suhdanteiden armoilla.(MTV3)\nMaersk Air irtisanoo rajusti


Työlistalla pakettiauton hankinta yritykselle: onko neliveto tarpeen? | LeasePlan\nTyölistalla pakettiauton hankinta yritykselle: onko neliveto tarpeen?\nPakettiauton hankinta yritykselle on iso investointi, joka kannattaa miettiä tarkkaan. Aiemmassa pakettiautovertailussamme totesimme, että mahdollinen nelivedon tarve on hyvä huomioida heti alkuun, sillä nelivetoisia pakettiautoja on saatavilla vähemmän.\nLiikkeessä säällä kuin säällä\nSuomalainen arkiautoilijakin tietää, että jos nelivetoa tulee joskus ikävä, niin se on lumessa ja liukkaalla kelillä. Neliveto on fiksuin valinta, jos yrityksessäsi tehdään päivystystyötä kellon ympäri ja säästä riippumatta. Se tulee tarpeeseen myös talvisessa kaupunkiajossa, kun liikkeelle täytyy lähteä ennen aurauskalustoa. Jos etsit pakettiautoa vaikkapa turvapalveluyritykselle, sähköverkkojen kunnossapitoon tai tiepalveluun, nelivedolla voit varmistaa, että vuodenajasta riippumatta fokus pysyy yrityksen päivystystyössä eikä auton työntö- ja vetohommissa.\nKelirikkoja ja karua ajomaastoa\nHuonoja talvikelejä lukuunottamatta perusmaantie- ja kaupunkiajossa nelivedosta ei ole suurta hyötyä, mutta niiden kulutus on keskimäärin 10% korkeampi kuin etuvetoisessa autossa. Sen sijaan haastavammissa maastoissa ja alueilla, joilla kelirikko on jokavuotinen päänvaiva, neliveto pelastaa päivän jos toisenkin. Vaikeita ajoreittejä löytyy koko maasta pääkaupunkiseutua myöten. Siksi metsänhoito-, rakennus- ja kaivosalojen yritykset valitsevat useimmiten nelivetoisen pakettiautomallin.\nTasauspyörästön lukko pelastaa erityisen tiukassa paikassa\nTasauspyörästön lukko on vanha keksintö, joka löytyy valtaosasta kuorma-autoja. Sen avulla vetävien pyörien pyörimisnopeus saadaan lukittua keskenään samaksi. Tästä on apua, jos esimerkiksi vain toinen puoli tiestä on hiekoitettu. Osaan nelivetopakettiautoista takatasauspyörästön lukon saa lisävarusteena, joka edelleen parantaa auton maasto-ominaisuuksia.\nTonnikoossa suositus menee Volkswagen Transporterille luotettavuuden ja pienien käyttökustannuksien ansiosta. Isommassa kokoluokassa Ford Transit Van on hinta-laatusuhteeltaan erinomainen valinta.\nTimo LoimarantaMyyntipalvelu, LeasePlan\nTutustu tarkemmin LeasePlanin pakettiautovalikoimaan\nJulkaistu 13. lokakuuta 2020


💐 KUKKALÄHETYS PRATTELN - ONLINE KUKKAKAUPPIAS PRATTELN\nKukkia Pratteln Kukat toimitus Pratteln - Pratteln Kukkakauppa\nPratteln Kukkia by tilaisuuden\nPratteln Kukat tyyppi\nPratteln Kukkien väri\nPratteln Kukat hinta\nKukkia & lahjakorit Pratteln\nPratteln Kukkakaupat ja lahjat\nTervetuloa kukkia for Pratteln. Teemme online kukat tilaus helppoa. Voit valita runsaasti valikoimastamme: kukkia, kasveja ja Kimput. Lisää valinta ostoskoriin ja noudata ohjeita. Kun tilaus on tehty vain jättää loput meistä.\nSe on tehtävä kukkia Pratteln antaa korkeimman mahdollisen asiakaspalvelun. Teemme varmasti tilauksesi toimitetaan sieppaamiseksi. Kun haluat todella tehdä vaikutuksen riippumatta siitä, joiden yhteydessä: syntymäpäivät, Äitienpäivä, Isien päivä tai muu tilaisuus, kukkia Pratteln on oikea valinta erityinen hetki.\nja Pratteln paikallinen kukkakauppamme on myös avoinna\nTarjoamme kukkalähetys Pratteln - Pratteln Kukkakauppa\nKatso lahjakorivalikoima PrattelnSuklaavalinta Pratteln\nLähetä kukkien ja lahjojen Pratteln kukkia varten Pratteln. Olemme erikoistuneet toimittamaan kukkia, kukkakimppuja, korit, lahjat ja kakut Pratteln.\nKUKAT TOIMITETAAN PRATTELN - KUKKAKAUPPIAS PRATTELN TARJOAA TOIMITUS SAMANA PÄIVÄNÄ KUKKIA\nKukkia Pratteln - kukkakauppa, joka toimittaa samana päivänä kukka toimitukset Pratteln . Käytämme laaja verkosto paikallisia Pratteln kukkakaupat ja on kukkia kukkakimppuja toimitetaan Pratteln.\nANNA MEIDÄN HUOLEHTIA KUKAT PRATTELN\nAnna Kukkia Pratteln huolehtia oman kukka-asetelmia, joita tilaisuuksiin, kuten Syntymäpäivä kimppuja, äitienpäivä kukkia, Ystävänpäivä kukat, Vastasyntynyt Vauva ja paljon muuta. Tarjoamme laajan valikoiman kukkia, kasvit, kukka-asetelmia, ja koreja erittäin kilpailukykyiseen hintaan, joka ei ole sovitettu mihinkään Pratteln. Tilata verkossa ja ovat kukkalähetys Pratteln hoitaa Kukkia Pratteln.\nKUKKA TOIMITUS PRATTELN\nTiimin Internet-Kukkakauppias on sitoutunut tarjoamaan sinulle korkealaatuisia kukkia, kasveja ja lahjoja saatavilla Pratteln, kaunein mahdollinen hinta. Jokainen asiakas on meille erittäin tärkeää ja pyrimme antamaan kaikkemme ammatillinen huomiota jokainen yksittäinen tilaus. Meidän koko henkilökunta on omistautunut tarjoamaan korkeimman tason asiakaspalvelua kukka toimitus Pratteln.\nPAIKALLINEN KUKKAKAUPPIAS PRATTELN\nToimitamme kukkia kimppuja yli 900 kaupungeissa ympäri maailmaa. Kussakin kaupungissa, teemme yhteistyötä luotettavien paikallisten kukkakaupat kuten on tapauksessa, jossa Pratteln. Työskennellä tämän verkon paikallis-kukkakaupat, pystymme varmistamaan, että toimitamme laadukkaita kimppuja ja että kukat pysyvät tuoreina. Voimme huolehtia oman viime hetken kukka tilauksia tai voit varata kaunis kimppu kukkia, kuukausia etukäteen.\n© Kukkia Pratteln • 2020


Joulukalenteri 24.12.: Hyvää joulua riisipuuron äärellä! – Lähi(ö)ruokaa\nJoulukalenteri 24.12.: Hyvää joulua riisipuuron äärellä!\nPiia Rantala-Korhonen 24.12.2014\nAattoaamun kalenterin luukusta löytyy hiljaisuus ja rauha. Päivä alkaa lempeästi riisipuurolla, jonka voimin jaksaa aaton askareet ennen illan herkuttelua ja juhlintaa. Aattona vetäytyy Lähi(ö)ruokaa blogikin joululomalle ja palaa ruokajuttuihin uuden vuoden jälkeen. Hyvää joulua, rauhaa ja rakkautta!\nRiisipuuroa kannattaa keittää niin iso annos, että sitä riittää myös jälkiruokaan. 1980-luvulta asti on meidän jälkiruokapöytäämme kuulunut ananasriisi, jonka esikuvana on Maltan riisi, veriappelsiineilla höystetty jälkiruoka. Tanskalaiset herkuttelevat vaniljalla maustetulla kermavaahdolla höystetyllä puurolla ilman hedelmiä.\n1,5 l täysmaitoa\ntarjoiluun Ceylonin kanelia ja sokeria\nSulta voi kattilassa, lisää vesi ja kiehauta. Lisää riisit ja keitä sekoitellen, kunnes isoin osa vedestä on imeytynyt riisiin. Lisää maito, anna kiehua hiljalleen miedolla lämmöllä välillä sekoittaen noin 30-40 minuuttia, kunnes puuro on kypsää. Lisää suola. tarjoile sokerin ja kanelin kanssa – Ceylonin kaneli on turvallinen vaihtoehto, se ei sisällä haitallista määrää maksatoksista kumariinia.\n0,5 l kylmää riisipuuroa\n1 iso prk ananasrenkaita tai puolikas tuore ananas paloiteltuna\n2 klementiiniä paloiteltuina\nVaahdota kerma. Sekoita se muiden aineiden kanssa, anna maustua jääkaapissa mieluiten seuraavaan päivään. Voit koota annokset laseihin: sekoita vanilja ja kerman puuroon, lusikoi kerroksittain puuroa ja helmäpaloja annoslaseihin.\nEdellinen artikkeli:Joulukalenteri 23.12.: Aatonaattona tuoksuu tuore pulla\nSeuraava artikkeli:Punainen kasviskiusaus\nKasviskeittiön tehokkaat työkalut